

LETNI DELOVNI NAČRT

za šolsko leto 2024/2025

**KAZALO**

|  |  |
| --- | --- |
| UVOD | 2 |
| IZHODIŠČA ZA NAČRTOVANJE VZGOJNO-IZOBRAŽEVALNEGA DELA | 2 |
| VIZIJA NAŠEGA VRTCA | 2 |
| STRATEGIJA IN CILJI VRTCA | 3 |
| ORGANIZIRANOST VRTCA IN RAZPORED DELOVNEGA ČASA | 5 |
| CELODNEVNI PROGRAM – OBSEG DEJAVNOSTI VRTCA MIŠKOLIN | 8 |
| PROGRAMA ZA OTROKE S POSEBNIMI POTREBAMI | 10 |
| PROGRAMI DEJAVNOSTI ZA OTROKE, ki niso vključeni v redne programe vrtca | 10 |
| KURIKULUM VRTCA – ŽIVLJENJE OTROK V VRTCU MIŠKOLIN | 11 |
| ŠPORTNE DEJAVNOSTI IZVEDBENEGA KURIKULA | 12 |
| NEKATERE POSEBNE DEJAVNOSTI V VRTCU MIŠKOLIN | 14 |
| OBOGATITVENE DEJAVNOSTI V ENOTAH VRTCA MIŠKOLIN | 16 |
| ORGANIZACIJA PEDAGOŠKEGA VODENJA | 17 |
| LETNI RAZGOVOR Z ZAPOSLENIMI | 18 |
| ODPRTOST VRTCA MIŠKOLIN | 18 |
| DNEVNI RED VRTCA MIŠKOLIN | 19 |
| KADRI IN KADROVSKI POGOJI V VRTCU MIŠKOLIN | 19 |
| PLAČE IN STANDARD ZAPOSLENIH | 21 |
| SKLAD VRTCA | 22 |
| PLANIRANJE NALOG NA PODROČJU CIVILNE ZAŠČITE | 22 |
| SPREJEM NOVIH OTROK V VRTEC MIŠKOLIN | 22 |
| STROKOVNI AKTIVI in PROJEKTI VRTCA MIŠKOLIN | 23 |
| STROKOVNI ORGANI – naloge | 27 |
| PROGRAM IZPOPOLNJEVANJA DELAVCEV V VRTCU | 27 |
| SODELOVANJE S STARŠI | 28 |
| VKLJUČEVANJE VRTCA V OKOLJE | 29 |
| PRIDOBIVANJE SREDSTEV ZA IZVAJANJE PROGRAMA STORITEV | 31 |
| NAČRT INVESTICIJ, INVESTICIJSKEGA VZDRŽEVANJA IN NAKUPA DROBNEGA INVENTARJA | 32 |
| OSNOVNA SREDSTVA IN DROBNI INVENTAR | 34 |



**JAVNI VRTEC MIŠKOLIN**

**1. UVOD**

Letni delovni načrt (LDN) opredeljuje obseg, vsebino in izvajalce posameznih nalog s področja vzgoje in izobraževanja predšolskih otrok, ki jih bomo realizirali v šolskem letu 2024/2025. Zagotavlja načrtno in poglobljeno delo strokovnih organov vrtca pri uresničevanju vzgojnih ciljev vrtca in povezovanju vrtca z okoljem.

Namenjen je delavcem vrtca, otrokom, staršem, članom organov upravljanja vrtca, ustanovitelju in organom s področja vzgoje in izobraževanja.

**2. IZHODIŠČA ZA NAČRTOVANJE VZGOJNO-IZOBRAŽEVALNEGA DELA**

* Zakon o organizaciji in financiranju vzgoje in izobraževanja (ZOFVI),
* Zakon o vrtcih in ostali akti s področja predšolske vzgoje,
* Zakon o celostni zgodnji obravnavi predšolskih otrok s posebnimi potrebami,
* Kurikulum za vrtce in Navodila h Kurikulumu,
* Konvencija o otrokovih pravicah,
* potrebe in programi družbenega okolja,
* LDN enot,
* prednostna naloga vrtca,
* materialni in kadrovski pogoji in možnosti.

V skladu z Zakonom o vrtcih (Uradni list RS, št. 12/1996, 100/2005, 25/2008, 98/2009-ZIUGK, 36/10, 62/2010-ZPJS, 94/2010-ZIU, 40/2012-ZUJF) in Sklepom o ustanovitvi javnega vzgojno-izobraževalnega zavoda Vrtca Miškolin (27. člena Statuta Mestne občine Ljubljana, Uradni list RS, št. 66/2007) Vrtec Miškolin izvaja svojo dejavnost in javno službo na podlagi temeljnih ciljev za predšolsko vzgojo.

VRTEC skupaj z DRUŽINO **soustvarja** pogoje za kakovostno, zdravo in zadovoljno otroštvo, zato je razvojni pogled Vrtca Miškolin usmerjen v oblikovanje pozitivnih odnosov, ki bodo temeljili na medsebojni komunikaciji OTROK – DRUŽINA – VRTEC in razvijanje kakovostnih programov.

Vrtec Miškolin z navedenimi zakonskimi podlagami in Kurikulom za vrtce organizira vzgojo in varstvo predšolskih otrok, ki temelji na celovitih življenjskih in socialnih potrebah otroka, njegovih telesnih in duševnih zmogljivostih, potrebah družine in okolja.

**3. VIZIJA NAŠEGA VRTCA**

**OTROK –** je enkratno bitje, s sebi lastnimi razvojnimi in individualnimi značilnostmi, je bitje, ki doživlja otroštvo kot posebno in izjemno pomembno obdobje lastnega življenja.

**DRUŽINA – OTROK** je najtesnejša vez in nenadomestljivo prvo socialno in čustveno okolje, ki v sebi združuje srečo sodoživljanja in odgovornost zagotavljanja možnosti za otrokovo vzgojo in razvoj.

**VRTEC – OTROK** je strokovna naravnanost k spoznanju družboslovnih, humanističnih in naravoslovnih ved o otrokovem razvoju in učenju in je odnos, preko katerega se dopolnjujejo izkušnje družine.

**Z našim poštenim in iskrenim odnosom do dela in otrok se bomo v vrtcu vsi dobro počutili** (vizija vrtca v okviru mreže učečih se vrtcev 2005/2006).

**OTROKOM** omogočamo kakovost osnovnih življenjskih pogojev (varnost, skrb za zdravje, urejeno in razvojno stimulativno okolje, zadovoljevanje osnovnih fizioloških in psiholoških potreb). Omogočamo jim pozitivno čustveno klimo, sprejetost in pestrost socialnih stikov. Otroka vidimo kot celovito, aktivno, družabno in ustvarjalno bitje, predvsem pa kot posameznika s sebi lastnimi, edinstvenimi potezami. Želimo jih razvijati na področju osnovnih gibalnih spretnosti, skrbi za lastno telo in jih navajati k samostojnosti. **Spodbujati želimo pozitivno sliko o sebi, radovednost, ustvarjalnost in domišljijo, da bodo znali vrednotiti znanje in umetnost.**

**STARŠEM** bomo zagotavljali čim bolj kakovostno osnovno storitev in jih spodbujali, da intenzivno in še bolj kreativno prispevajo kot sooblikovalci dela in življenja otrok v vrtcu. Zato bo med vrtcem in družino tekla komunikacijska nit, da bodo vzgojni vplivi obeh bolj naklonjeni dobrobiti otroka. Starši in vrtec si tako delijo zelo pomembno odgovornost. Delijo si namreč medsebojno spoštovanje identitete, kulture in vrednot, hkrati pa tudi spoštovanje pravic in osebne integritete otrok, staršev in delavcev vrtca.

**STROKOVNE DELAVCE** spodbujamo, da po načelih strokovnosti, humanizma, etičnega kodeksa in po principu partnerskih odnosov uresničujejo lastno profesionalno poslanstvo. Njihova strokovna avtonomnost in osebna rast je odvisna zlasti od osebne motiviranosti in pozitivne pedagoške naravnanosti, od želje po vseživljenjskem učenju in doživljanju uspehov v delovnem okolju. Zato naj uresničuje lastne pobude, razvija svoje potenciale in naj bo ustvarjalen v dobro lastnega razvoja, ki pogojuje dobro strokovno delo. Razvijanje lastne pozitivne samopodobe, naj bo v izražanju profesionalnih potreb in v odprti komunikaciji do otrok, staršev in sodelavcev.

Navedeno sloni na temeljnih načelih predšolske vzgoje v vrtcih, ki je sestavni del sistema vzgoje in izobraževanja:

* demokratičnosti,
* pluralizmu,
* avtonomnosti, strokovnosti in odgovornosti zaposlenih,
* enakih možnostih za otroke in starše, upoštevanju različnosti med otroki,
* pravici do izbire drugačnosti,
* ohranjanju ravnotežja med raznimi vidiki otrokovega telesnega in duševnega zdravja.

**4. STRATEGIJA IN CILJI VRTCA**

DOLGOROČNI CILJI

Izhajajo iz zahtev vizije in poslanstva, ki določata vsebino strateških ciljev. Usmerjeno je v doseganje kakovosti dela vrtca.

PRIORITETNE NALOGE

Razvijali bomo dobro prakso na osnovi kompetenc strokovnih delavcev, ki so jih pridobili v svojem profesionalnem razvoju preko raznih projektov, strokovnega izobraževanja in usposabljanja.

Pri našem delu bomo posebno pozornost namenili razvijanju socialnih kompetenc, aktivnemu učenju, spoznavanju z varnim in zdravim načinom življenja, skrbi za okolje in spodbujanju porajajoče se pismenosti otrok.

1. Z oblikovanjem spodbudnega socialnega okolja, bomo pomembno prispevali k razvoju socialnih kompetenc pri otrocih in odraslih.
2. Z metodo aktivnega učenja spodbujamo otrokovo kritično mišljenje in razvijamo strategije reševanja miselnih problemov.
3. Preko premišljeno pripravljenih dejavnosti in pisno bogatega okolja bomo pri otrocih načrtno spodbujali porajajočo se pismenost; spodbujali bomo govorno-jezikovni razvoj otrok, njihove predopismenjevalne spretnosti, bralno kulturo in motivacijo, ter jih na ta način bolje pripravili na sistematično opismenjevanje v šoli in postavili pomembne temelje nadaljnje pismenosti.
4. Spodbujamo ekološko osveščenost in skrb za zdrav način življenja.
5. V naše delo in program bomo vpletali elemente koncepta Reggio Emilia, po katerem se je usposabljalo nekaj strokovnih delavcev.
6. Spodbujamo gibalne veščine otrok, v sodelovanju z mednarodnim projektom FIT Slovenije.
7. Spoznavanje ožjega in širšega družbenega okolja ter spoznavanju medkulturnih in drugih razlik, rešujejo probleme nestrpnosti, premagujejo stereotipe, predsodke ter drug drugega ozaveščajo o pomembnosti čistega in zdravega okolja.
8. Sodelovanje v posebni nalogi Zavoda Republike Slovenije za šolstvo (ZRSŠ) z naslovom »Mreženje šol za kakovost in sodelovanje z analitičnim središčem na MVI.« Zasledovali bomo naslednja **glavna cilja:**

* Preko gibanja bodo otroci napredovali v znanju in spretnostih ter usvajali cilje z vseh kurikularnih področij.
* Pri otrocih bomo razvijali in spodbujali dvosmerno komunikacijo.

Dejavnosti z obeh področij bomo smiselno povezovali v prednostni nalogi Vrtca Miškolin.

1. Otroka oblikujemo v odgovorno osebnost s svojo osebnostjo, profesionalnostjo, usposobljenostjo, izkušnjami, stališči, pričakovanji in stilom poučevanja in tako mu oblikujemo družbene in socialne veščine za življenje.

STRATEŠKI CILJI

* **Vzgajamo in učimo:** pri svojem delu smo odgovorni in profesionalni.
* **Ustvarjamo dobre medsebojne odnose:** gradimo vrtec po meri sedanjosti in pozitivnih izkušnjah iz preteklosti.
* **Sodelujemo** z okoljem in smo prepoznavni, svoje izkušnje in znanje smo pripravljeni deliti z drugimi.
* **Spodbujamo:** ustvarjalnost in vedoželjnost, osebno rast in razvoj, timsko sodelovanje, aktivno sodelovanje v projektih.
* **Zaupamo:** spoštujemo in dopuščamo drugačnost, smo strpni.

OPERATIVNI CILJI

Razvijali bomo zmožnost refleksije: analiziranja in ovrednotenja lastne prakse z namenom, da posameznik sam ugotovi svojo kakovost in pomanjkljivost ter jo skuša odpraviti oziroma izboljšati na področjih:

* strokovnega dela,
* zdravega načina življenja,
* vrednot in osebnega zgleda,
* osebne in profesionalne rasti.

**5. ORGANIZIRANOST VRTCA IN RAZPORED DELOVNEGA ČASA**

1. Vrtec Miškolin s svojo dejavnostjo zadovoljuje potrebe po vzgoji in varstvu predšolskih otrok. Vzgojno izobraževalno delo poteka v petih enotah in eno dislokacijo s 27-imi oddelki v dnevnih programih in 1 oddelku s prilagojenim programom za predšolske otroke. Vsaka enota živi kot organizacijska celota, s svojimi posebnostmi in značilnostmi in se povezuje z neposrednim okoljem. Vse naše enote so v zelenem primestnem okolju Mestne občine Ljubljana. Te so:

* enota RJAVA CESTA, Rjava cesta 1 in dislokacija BLOK, Polje c. V/3,
* enota NOVO POLJE, Novo Polje c. VI/1,
* enota ZAJČJA DOBRAVA, Zadobrovška c. 28A,
* enota ZAJČJA DOBRAVA 2, Zadobrovška c. 12,
* enota SNEBERJE, Šmartinska c. 246A.

1. **Razpored delovnega časa za vse zaposlene**

Na osnovi 44. člena Kolektivne pogodbe za dejavnost vzgoje in izobraževanja v Republiki Sloveniji, o razporeditvi delovnega časa za tekoče šolsko leto, ki traja od 1. septembra tekočega koledarskega leta do 31. avgusta naslednjega koledarskega leta (referenčno obdobje).

|  |  |  |  |  |  |  |
| --- | --- | --- | --- | --- | --- | --- |
| **Mesec** | **Število dni** | **SO** | **NE** | **Prazniki** | **Delovni dnevi**  **+**  **prazniki** | **Število**  **delovnih ur** |
| **2024** | | | | | | |
| **september** | 30 | 4 | 5 | - | 21 | **168** |
| **oktober** | 31 | 4 | 4 | 1 | 22 | **176** |
| **november** | 30 | 5 | 4 | 1 | 20 | **160** |
| **december** | 31 | 4 | 5 | 2 | 22 | **176** |
| **2025** | | | | | | |
| **januar** | 31 | 4 | 4 | 2 | 23 | **184** |
| **februar** | 28 | 4 | 4 | 1 | 20 | **160** |
| **marec** | 31 | 5 | 5 | - | 21 | **168** |
| **april** | 30 | 4 | 4 | 1 | 22 | **176** |
| **maj** | 31 | 5 | 4 | 2 | 22 | **176** |
| **junij** | 30 | 4 | 5 | 1 | 21 | **168** |
| **julij** | 31 | 4 | 4 | - | 23 | **184** |
| **avgust** | 31 | 5 | 5 | 1 | 21 | **168** |
| **SKUPAJ** | | | | | | |
|  | 365 | 52 | 53 | 12 | 258 | **2064** |

Delovna obveznost za vse zaposlene za polni delovni čas znaša 2064 delovnih ur.

Med delom ima delavec, ki dela polni delovni čas, pravico do odmora, ki traja 30 minut. Koristi ga lahko najmanj 1 uro po začetku dela in najkasneje 1 uro pred koncem delovnega časa.

Letni dopust izkoristi vsak delavec v trajanju, kot izhaja iz obvestila o dolžini letnega dopusta, ki ga delavec prejme vsako leto do 31. marca.

Letni dopust lahko delavec izkoristi v več delih, vendar mora en del trajati najmanj dva tedna.

Zakonske podlage:

* predlog Letnega delovnega načrta vrtca za tekoče šolsko leto,
* **Pravilnik o šolskem koledarju za osnovne šole** (Ur. l. RS, št. 50/12 in 56/12 popravek),
* **Zakon o vrtcih**  (Ur. l. RS, št. 100/05-UPB2, 25/08, 98/09-ZIUZGK, 36/10, 62/10-ZUPJS, 94/10-ZIU, 40/12-ZUJF, 14/15-ZUUJFO in 55/17),
* **Zakon o praznikih in dela prostih dnevih v Republiki Sloveniji** (Ur. l. RS, št. 112/05 UPB1**,** 52/10 in 40/12 – ZUJF, 19/15 in 83/16).

1. **Orientacijsko planiranje in realizacija časa, namenjenega strokovnemu delu, ki sta vezana na realizacijo LDN vrtca.**

Letna obveza vzgojitelja za opravljene neposredne priprave na delo za leto 2024 je 376,5 ur.

|  |  |
| --- | --- |
| **Dejavnost** | **Predvideno število ur** |
| **Vzgojiteljski zbori** | 4 x 3 ure **(12 ur)** |
| Oddelčni vzgojiteljski zbori, poročanja v enoti, skupni dogovori vezani na enoto ... | 12 x 1,5 ure **(18 ur)** |
| **Izobraževanje**   * Seminarji, posveti, aktivi… | 5 x 8 ur **(40 ur)** |
| * Strokovni aktivi v vrtcu. | 4 x 2,5 ur **(10 ur)** |
| **Sodelovanje s starši**   * Roditeljski sestanki. * Pogovorne ure. * Druge oblike sodelovanja: (jesenska druženja,…pustovanje,… zaključki, strokovne skupine za otroke PP…). | 10 x 5 ur **(50 ur)** |
| Dejavnosti, vezane na projekte, razstave, prireditve, strokovna srečanja, vodenje kabinetov,… | **25 do 35 ur** |
| **Vsebinska in materialna priprava na strokovno delo**   * Skupno načrtovanje v enoti. * Načrtovanje v oddelku. * Načrtovanje za otroke, ki potrebujejo pomoč. * Vodenje pedagoške dokumentacije in dejavnosti, vezanih na delo v vrtcu. * Priprava, izdelava didaktičnih materialov in metodičnih pripomočkov. | 3 do 4 ure na teden  **186 ur** |
| **Razno** | **25.5 ur** |

Letna obveza pomočnika vzgojitelja za opravljene neposredne priprave na delo za leto 2024 je 125,5 ur.

|  |  |
| --- | --- |
| **Dejavnost** | **Predvideno število ur** |
| **Vzgojiteljski zbori** | 4 x 3 ure **(12 ur)** |
| Oddelčni vzgojiteljski zbori, poročanja v enoti, skupni dogovori vezani na enoto ... | 12 x 0,5 ure **(6 ur)** |
| **Izobraževanje**   * Seminarji, posveti, aktivi, dejavnosti vezane na projekte, prireditve, strokovna srečanja, … * Strokovni aktivi v vrtcu. | 5 x 8 ur **(40 ur)**  4 x 2,5 ure **(10 ur)** |
| **Sodelovanje s starši**   * Roditeljski sestanki. * Pogovorne ure. * Druge oblike sodelovanja: (jesenska druženja,…pustovanje,… zaključki, strokovne skupine za otroke PP…). | **15 ur** |
| **Vsebinska in materialna priprava na strokovno delo**   * Skupno načrtovanje v enoti. * Načrtovanje v oddelku. * Načrtovanje za otroke, ki potrebujejo pomoč. | **20 ur** |
| **Razno** | **22,5 ur** |

Letna obveza vzgojitelja za opravljene neposredne priprave na delo za leto 2025 je 375 ur.

|  |  |
| --- | --- |
| **Dejavnost** | **Predvideno število ur** |
| **Vzgojiteljski zbori** | 4 x 3 ure **(12 ur)** |
| Oddelčni vzgojiteljski zbori, poročanja v enoti, skupni dogovori vezani na enoto ... | 12 x 1,5 ure **(18 ur)** |
| **Izobraževanje**   * Seminarji, posveti, aktivi… | 5 x 8 ur **(40 ur)** |
| * Strokovni aktivi v vrtcu. | 4 x 2,5 ur **(10 ur)** |
| **Sodelovanje s starši**   * Roditeljski sestanki. * Pogovorne ure. * Druge oblike sodelovanja: (jesenska druženja,…pustovanje,… zaključki, strokovne skupine za otroke PP…). | 10 x 5 ur **(50 ur)** |
| Dejavnosti, vezane na projekte, razstave, prireditve, strokovna srečanja, vodenje kabinetov,… | **25 do 35 ur** |
| **Vsebinska in materialna priprava na strokovno delo**   * Skupno načrtovanje v enoti. * Načrtovanje v oddelku. * Načrtovanje za otroke, ki potrebujejo pomoč. * Vodenje pedagoške dokumentacije in dejavnosti, vezanih na delo v vrtcu. * Priprava, izdelava didaktičnih materialov in metodičnih pripomočkov. | 3 do 4 ure na teden  **186 ur** |
| **Razno** | **24 ur** |

Letna obveza pomočnika vzgojitelja za opravljene neposredne priprave na delo za leto 2025 je 125 ur.

|  |  |
| --- | --- |
| **Dejavnost** | **Predvideno število ur** |
| **Vzgojiteljski zbori** | 4 x 3 ure **(12 ur)** |
| Oddelčni vzgojiteljski zbori, poročanja v enoti, skupni dogovori vezani na enoto ... | 12 x 0,5 ure **(6 ur)** |
| **Izobraževanje**   * Seminarji, posveti, aktivi, dejavnosti vezane na projekte, prireditve, strokovna srečanja, … * Strokovni aktivi v vrtcu. | 5 x 8 ur **(40 ur)**  4 x 2,5 ure **(10 ur)** |
| **Sodelovanje s starši**   * Roditeljski sestanki. * Pogovorne ure. * Druge oblike sodelovanja: (jesenska druženja,…pustovanje,… zaključki, strokovne skupine za otroke PP…). | **15 ur** |
| **Vsebinska in materialna priprava na strokovno delo**   * Skupno načrtovanje v enoti. * Načrtovanje v oddelku. * Načrtovanje za otroke, ki potrebujejo pomoč. | **20 ur** |
| **Razno** | **22 ur** |

##### 6. CELODNEVNI PROGRAM – OBSEG DEJAVNOSTI VRTCA MIŠKOLIN

V 28-ih oddelkih bomo izvajali dnevni program, ki traja po določilih Zakona o vrtcih od 6 do 9 ur.

* **PLANIRANE SKUPINE PO STAROSTIH OTROK IN VODENJU**

|  |  |  |  |
| --- | --- | --- | --- |
| **Enote Vrtca Miškolin** | **Vzgojni delavci** | **Starost otrok (let)** | **Število otrok** |
| **NOVO POLJE** | Tina Novak, Saša Capuder, Maja Amigoni (Eva Barle) | 1 - 2 | 14 |
| 91 otrok | Nikolaja Špenko, Nejc Košmrlj, | 2 - 3 | 14 |
|  | Darinka Šircelj, Sonja Novak | 2 - 4 | 19 (1PP) |
|  | Tanja Stević, Ljiljana Ašič | 4 - 5 | 21 (1PP) |
|  | Katja Benčina, Miša Kokalj | 5 - 6 | 23 |
| **SNEBERJE** | Eva Špenko, Maruša Lojevec, Janja Murnc | 1 - 3 | 14 |
| 53 otrok | Jožica Kokalj, Jaka Žunič (Anja Hlebš) | 2 - 4 | 18 |
|  | Barbara Zupanec, Jana Makovec | 4 - 6 | 21 (3 PP) |
| **ZAJČJA DOBRAVA** | Petra Lazar (Alenka Dolanc), Gal Macedoni, Suzana Dolinšek | 2 - 4 | 18 (2PP) |
| 63 otrok | Urška Novinič, Anže Pestotnik | 4 - 5 | 22 (5 PP) |
|  | Jelena Školnik, Marjetica Kropivnik | 5 **-** 6 | 23 (3 PP) |
| **ZAJČJA**  **DOBRAVA 2** | Nataša Nučič, Božica Mataruga, Hedviga Šeme, | 1 - 2 | 14 |
| 28 otrok | Nevenka Leskovar, Andreja Vodopivec, Urška Votek | 2 - 3 | 14 (2 PP) |
| **RJAVA CESTA** | Jožefa Čampa, Mateja Ježek, Radmila Radovanović | 1 - 2 | 14 |
| 231 otrok | Barbara Brlek Roznberger, Maja Tonković, Barica Školnik | 1 - 2 | 14 |
|  | Rebeka Zajc Barukčić, Elzina Škrijelj, Irena Maselj | 2 - 3 | 14 |
|  | Nevenka Povirk, Tanja Zavrl, | 2 - 3 | 14 |
|  | Božica Kavaš, Jasna Petrovčič | 2 - 3 | 14 |
|  | Tonka Černilogar, Petra Repinc Konda (Manca Zajc), Urška Mežnar | 2 - 3 | 14 (2 PP) |
|  | Tina Hrovatič, Sanda Andrée | 3 - 4 | 18 (1PP) |
|  | Urša Mak, Natalija Grabner | 3 - 4 | 18 (1 PP) |
|  | Saša Jerman, Janja Milavec, Suzana Tomplak | 4 - 5 | 21 (2 PP) |
|  | Veronika Vrščaj Jerič, Tomaž Hozjan, Alenka Grojzdek | 4 - 5 | 21 (8 PP) |
|  | Alja Lemut, Damjana Lozej, Kaja Lemut | 4 - 5 | 21 (1 PP) |
|  | Simona Zdešar, Emina Poljić (Urša Benda) | 5 - 6 | 21 (2 PP) |
|  | Janja Miklavčič, Zvezdana Sečnik,  Suzana Kleisner | 5 - 6 | 21 (6 PP) |
|  | Manca Zajc (Nika Ribarič), Natalija Gabrovšek, Ajda Lapič | 2 - 4 | 6 |
| **BLOK, Polje c. V/3**  18 otrok | Mojca Košmrlj, Tatjana Žinko,  Ines Zakrajšek | 5 - 6 | 18 (5 PP) |

# V šolskem letu 2024/2025 bo v Vrtec Miškolin vključenih 484 otrok, od tega 45 otrok s posebnimi potrebami. Predvidevamo dva začasna in sedem stalnih spremljevalcev.

* V I. starostno stopnjo, od 11 mesecev do 3 let, bo vključenih 154 otrok (v 11 oddelkih, povprečno 14 otrok).
* V II. starostno stopnjo, od 3 let do 4 let, bo vključenih 36 otrok (v 2 oddelkih, povprečno 19 otrok) in od 4 let do 6 let, 233 otrok (v 11 oddelkih, povprečno 22 otrok).
* V kombiniran oddelek, od 2 do 4 let, bo vključenih 55 otrok (v 3 oddelkih, povprečno 19 otrok).
* V oddelek s prilagojenim programom za predšolske otroke, od 2. leta do 4. leta, bo vključenih 6 otrok.

V našem vrtcu smo na osnovi potreb po vključitvi čim večjega števila otrok v celodnevni program upoštevali novelo Zakona o vrtcih, ki omogoča, da pristojen organ občine določi, da se v oddelkih upoštevajo povečani normativi za 2 otroka. *(Mestna občina Ljubljana po Zakonu o vrtcih upošteva t. i. fleksibilni normativ, ki skladno z drugim odstavkom 17. člena Zakona o vrtcih s Sklepom o določitvi števila otrok v oddelkih v vrtcih v Mestni občini Ljubljana (Uradni list RS, št. 130/03) določa najmanjše in največje število otrok v posameznem oddelku ter določa tudi, da se to število v izjemnih primerih lahko poveča največ za dva otroka.)*

**7. PROGRAMA ZA OTROKE S POSEBNIMI POTREBAMI**

V vrtcu so otroci s posebni potrebami vključeni v skladu z Zakonom o celostni zgodnji obravnavi predšolskih otrok s posebnimi potrebami (ZOPOPP, Uradni list RS 41/17):

* v program za predšolske otroke s prilagojenim izvajanjem in dodatno strokovno pomočjo, ki poteka v običajnih oddelkih vrtca in
* v oddelek s prilagojenim programom za predšolske otroke, kjer poteka prilagojeni program za predšolske otroke z motnjami avtističnega spektra in težavami v razvoju.

Neposredna strokovna izhodišča in osnove pomoči izhajajo iz naslednjih dokumentov:

* Kurikulum za vrtce;
* Kurikulum za vrtce v prilagojenem programu za predšolske otroke;
* Navodila h Kurikulumu za vrtce v programih s prilagojenim izvajanjem in dodatno strokovno pomočjo za otroke s posebnimi potrebami;
* Smernice za delo v oddelkih za predšolske otroke z motnjami avtističnega spektra – MAS;
* Dopolnitve Navodil h Kurikulumu za vrtce v programih s prilagojenim izvajanjem in dodatno strokovno pomočjo za otroke s posebnimi potrebami za otroke z avtističnimi motnjami.

Zakon o celostni zgodnji obravnavi predšolskih otrok ureja celostno zgodnjo obravnavo otrok s posebnimi potrebami in obravnavo otrok z rizičnimi dejavniki v predšolskem obdobju. Vrtec izvaja storitve zgodnje obravnave na predlog centrov za zgodnjo obravnavo, ki temeljijo na individualnem načrtu pomoči družini ali zapisniku. Pomoč otroku v vrtcu se lahko izvaja tudi pred izdelavo individualnega načrta ali zapisnika multidisciplinarnega tima, če strokovna skupina za zgodnjo obravnavo v vrtcu oceni, da je to potrebno. Pomoč otrokom v vrtcu temelji na individualiziranem načrtu, ki ga za vsakega otroka, skupaj z njegovimi starši, pripravi strokovna skupina, ki jo imenuje ravnateljica vrtca.

**Program za predšolske otroke s prilagojenim izvajanjem in dodatno strokovno pomočjo** izvajamo v običajnih oddelkih, v enotah Vrtca Miškolin. Pomoč poteka tako, da se otrokom s težavami v razvoju, z ustreznimi prilagoditvami in individualno pomočjo omogoči optimalen razvoj in čim bolj enakovredno vključevanje med vrstnike. Pomoč temelji na spodbujanju in krepitvi otrokovih močnih področij ter sistematični podpori področij, kjer se kažejo težave.

**Prilagojen program za predšolske otroke** poteka v oddelku, v enoti Rjava cesta. Za potrebe prilagojenega programa za predšolske otroke z avtistično motnjo bomo oblikovali svojski, intenzivni in individualizirani vzgojno-izobraževalni program, ki bo v celoti prilagojen potrebam otrok in oddelka. Program bo visoko strukturiran in bo usmerjen v učenje sistema dela in organizacije, dnevnih urnikov in vizualne pomoči pri samoorganizaciji, s katerimi se otrok nauči organizirati čas in prostor. Otroci bodo deležni vsakodnevnih individualnih spodbud, ki temeljijo na vedenjski modifikaciji in kognitivno-senzornih aktivnostih.

**8. PROGRAMI DEJAVNOSTI ZA OTROKE,**

**KI NISO VKLJUČENI V REDNE PROGRAME VRTCA**

###### Ponudba programov za otroke, ki bodo prihajali v vrtec med vrstnike le občasno

Svojim vrstnikom se lahko pridružijo na praznovanjih:

* Evropski teden mobilnosti.
* Teden otroka.
* Veseli december.
* Dan odprtih vrat: 1. april (Miškolinov rojstni dan).

Kdaj in kje jih pričakujemo, bo napisano na plakatih v enotah vrtca in na naši spletni strani [www.miskolin.si](http://www.miskolin.si).

#### 9. KURIKULUM VRTCA – ŽIVLJENJE OTROK V VRTCU MIŠKOLIN

**Načrtovanje in organizacija**

Kurikulum za vrtce je nacionalni dokument, ki strokovnim, svetovalnim in vodstvenim delavcem omogoča strokovno in kakovostno načrtovanje predšolske vzgoje in organizacijo življenja otrok in odraslih v vrtcu v skladu z načeli uresničevanja cilja kurikula za vrtce, s poudarkom na:

* odprtosti in fleksibilnosti kurikula v različnih programih za predšolske otroke,
* omogočanju enakovrednih pogojev za optimalen razvoj vsakega otroka, z upoštevanjem posebnosti in drugačnosti v smislu multikulturalizma,
* omogočanju in izražanju individualnosti in drugačnosti ob možnostih izbire pestre ponudbe dejavnosti glede na želje, interese, sposobnosti in razpoloženja,
* pomenu evalvacije (kritičnega vrednotenja), načrtovanja in dela v vrtcu,
* omogočanju različnih oblik informiranja in sodelovanja s starši in okoljem.

**Sočasnost sodelovanj dveh odraslih oseb v skupini:**

* I. starostna stopnja: otroci od 1 do 3 let – **6 ur dnevno**,
* II. starostna stopnja: otroci od 3 do 6 let – **4 ure dnevno**,
* kombiniran oddelek, otrociiz prvega in drugega starostnega obdobja – **5 ur dnevno,**
* prilagojeni program za predšolske otroke: otroci stari od 1 do 6 let – **6 ur dnevno**.

Vzgojitelji in pomočniki vzgojitelja bodo načrtovali pedagoško delo timsko, v paru in individualno, tematsko ali projektno, za krajše ali daljše obdobje, z upoštevanjem Kurikula za vrtce. Izvajanje pedagoškega dela bo evalvirano na ravni oddelkov, enot in vrtca.

Strokovni delavci bodo vodili vzgojno dokumentacijo v skladu s Pravilnikom o dokumentaciji v vrtcu in usmeritvami (letni delovni načrt za skupino, tematski ali projektni načrt, kritična analiza, dosledni zapisi v Dnevnik dela, zapisi o otrocih).

Sistematično spremljanje uvajanja otrok novincev v vrtec (pomočnica ravnateljice in svetovalna delavka).

**Strokovno skupino za pripravo in spremljanje izvajanja individualiziranega programa** za posameznega otroka s posebnimi potrebami sestavljajo: ravnateljica, pomočnica ravnateljice, svetovalna delavka, mobilne specialne pedagoginje – vzgojiteljice za zgodnjo obravnavo, vzgojiteljici v razvojnem oddelku, vzgojitelji/ce – pomočniki/ce vzgojiteljic predšolskih otrok in organizatorka prehrane in ZHR.

# Kolegij – posvetovalno telo ravnateljice

Strokovni kolegij sklicuje in vodi ravnateljica. Ožji strokovni kolegij sestavljajo: ravnateljica, pomočnica ravnateljice, organizatorka prehrane in ZHR, svetovalna delavka in mobilna specialna pedagoginja.

Strokovno delo, izobraževanje, seznanjanje z novostmi na področju zakonodaje, sodelovanje z okoljem in druge aktualne naloge, bomo timsko načrtovali in usklajevali ter po potrebi poenotili na srečanjih strokovnega kolegija (širšega ali ožjega), kjer bodo sodelovale:

* pomočnica ravnateljice,
* organizacijske vodje,
* organizatorka prehrane in zdravstveno-higienskega režima ter koordinatorka za varstvo pri delu in požarno varnost,
* svetovalna delavka – psihologinja.

V skladu z vsebino dnevnega reda bodo na kolegijih občasno sodelovali tudi drugi delavci.

**10. ŠPORTNE DEJAVNOSTI IZVEDBENEGA KURIKULA**

**NAMEN IN OBLIKE DEJAVNOSTI**

**CILJI:**

* skrb za zdravje,
* spodbujanje gibalne dejavnosti in razvijanje gibalnih sposobnosti otrok,
* omogočanje pridobivanja zaupanja v svoje telo in gibalne sposobnosti.

**OBLIKE DEJAVNOSTI**

* vsakodnevne dejavnosti na prostem (razen v neustreznih vremenskih pogojih),
* gibalno športni program »Mali sonček« in športni program FIT Slovenija s poudarkom na podprojektu FIT4KID,
* prilagajanje na led – drsanje in kros v sodelovanju z Oddelkom za šport pri Mestni občini Ljubljana,
* triatlon,
* izleti in druge naloge iz programa športna značka »Mali sonček« v sodelovanju z Oddelkom za šport pri Mestni občini Ljubljana,
* Miškolinov kros,
* Tradicionalni pohod po trim stezi v Zadvoru

**POMEN DODATNIH ŠPORTNIH DEJAVNOSTI**

* **Zimovanje** (osvajanje osnovnih elementov teka na smučeh, otrok razvija socialne veščine v prijateljskih odnosih z ostalimi otroki) v sodelovanju z Društvom MT šport.
* **Vrtec v naravi** (otroci razvijajo samostojnost in socialne veščine v prijateljskih odnosih z ostalimi otroki ter prisluhnejo naravi, jo zaznavajo z vsemi čutili in se pri tem učijo izostreno opazovati) v sodelovanju z Društvom MT šport in Planet otrok.
* **Letovanje** (sproščeno gibanje v vodi in osvajanje osnovnih elementov plavanja) v sodelovanju z ZLRO.

**Vrtec v naravi**

**Pokljuka: od 5. 5. do 7. 5. 2025 (MT šport)**

|  |  |
| --- | --- |
| **Enota Rjava cesta** | **Vodje skupin** |
| Rakunčki  Zvezdice | Saša Jerman, Janja Milavec, spremljevalka  Alja Lemut, Damjana Lozej, |

**Pokljuka: od 7. 5. do 9. 5. 2025 (MT šport)**

|  |  |
| --- | --- |
| **Enota Rjava cesta** | **Vodje skupin** |
| Nogavičke  Bolhice | Simona Zdešar, Urša Benda  Janja Miklavčič, spremljevalka |

**Kmetija Pečovnik: od 7. 5. do 9. 5. 2025 (MT šport)**

|  |  |
| --- | --- |
| **Enota Rjava cesta** | **Vodje skupin** |
| Blok  Žogice | Mojca Košmrlj, Tatjana Žinko  Veronika Vrščaj Jerič, Tomaž Hozjan, spremljevalka |

**Lipica: od 5. 5. do 7. 5. 2025  (Planet otrok)                   »Lipicanček »**

|  |  |
| --- | --- |
| **Enota Novo Polje** | **Vodje skupin** |
| Pikci  Cufki | Katja Benčina, Miša Kokalj, Maja Amigoni  Tanja Stević, Ljiljana Ašič, spremljevalka |

**Portorož: od  5. 5. do 7. 5. 2025    (Planet otrok)       »Odpri oči**«

|  |  |
| --- | --- |
| **Enota Zajčja dobrava** | **Vodje skupin** |
| Gobice  Mucki | Jelena Školnik, Marjetica Kropivnik, Marinka Svetek  Urša Novinič, Gal Macedoni, spremljevalka |

**Gozd Martuljek: od 12.5. do 14. 5. 2025  (Planet otrok) »Škratki moji prijatelji«**

|  |  |
| --- | --- |
| **Enota Sneberje** | **Vodje skupin** |
| Čarovniki | Barbara Zupanec, Jana Makovec, Kolenc Sonja, spremljevalka |

Izvajajo: otroci, stari od 4 do 6 let. Vodijo: strokovni delavci.

Finančne stroške krijejo: Mestna občina Ljubljana (za otroke l. 2019), starši, donatorji, sklad Vrtca Miškolin.

**ZIMOVANJE OTROK**

**Logarska dolina – Na razpotju: od 27. 1. do 31. 1. 2025 (MT šport)**

|  |  |
| --- | --- |
| Sneberje | Jana Makovec |
| Zajčja Dobrava | Jelena Školnik, Marjetica Kropivnik |
| Novo Polje | Katja Benčina |
| Rjava cesta | Simona Zdešar |

Vodja Edita Feist.

Izvajajo: otroci, stari od 4 do 6 let. Vodijo: strokovni delavci.

Finančne stroške krijejo: starši, donatorji.

**LETOVANJE OTROK**

**Špadići: od 16. 6. do 20. 6. 2025 (ZLRO)** (lahko še pride do spremembe datuma)

|  |  |
| --- | --- |
| Sneberje | Barbara Zupanec, Jana Makovec |
| Zajčja dobrava | Urška Novinič, Jelena Školnik, Marjetica Kropivnik |
| Novo Polje | Tanja Stević, Miša Kokalj, Katja Benčina, Maja Amigoni |
| Rjava cesta | Janja Miklavčič, Simona Zdešar |

Vodja: Sonja Kolenc.

Izvajajo: otroci, stari od 4 do 6 let. Vodijo: strokovni delavci.

Finančne stroške krijejo: Starši, donatorji.

**Tečaj drsanja**

Sodelovali bodo otroci, stari od 5 do 6 let, iz enot: Sneberje, Zajčja dobrava, Rjava cesta, Novo Polje.

Termin: november 2024.

Vodijo: strokovni delavci vrtca – vaditelji drsanja, v sodelovanju z Oddelkom za šport pri Mestni občini Ljubljana.

Starši plačajo stroške prevoza.

**SANKANJE**

Sankanje bo organizirano v okoljih enot.

**11. NEKATERE POSEBNE DEJAVNOSTI V VRTCU MIŠKOLIN**

**KNJIŽNA VZGOJA**

Cilji:

* otroke navaditi, da jim bo knjiga postala neločljiv del življenja,
* otroci doživljajo in spoznavajo primerna literarna dela,
* užitek in zabavno učenje ob spoznavanju novih knjig,
* sodelovanje s starši pri spodbujanju družinskega branja.
* Malčkova bralna značka » Ciciuhec«, v sodelovanju z Mestno knjižnico Ljubljana.
* EKO branje za EKO življenje.
* Pravljično dopoldne v knjižnici v Polju.
* Prednostna naloga vrtca: »Spretno telo, bistra glava«.

**OBISKUJEMO…**

Cilj: otroci spoznavajo mesto Ljubljana.

* Muzeji, gledališče, galerije, knjižnice, glasbena šola.
* Živalski vrt, Ljubljanski grad, športne prireditve, Hiša eksperimentov, pohod ob žici (maj 2025), razstave …
* Obiski gledališča in različnih prireditev za otroke.
* Medsebojno povezovanje enot in drugih vrtcev.
* EKO tržnica, EKO kmetija, sejem Narava – zdravje…

**PROMETNA VZGOJA**

Cilj: otroci naj osvojijo osnovno vlogo pešca v prometu ter spoznavajo neposredne prometne situacije.

* Vključevanje otrok v promet, primerno starostni stopnji otrok, od 3. do 6. leta.
* Teden mobilnosti. (triatlon).
* Projekt »Pasavček«.
* Projekt Trajnostna mobilnost.
* Spoznavanje prometa preko igre v vrtcu (od 3. do 6. leta).
* Spoznavanje prometnih predpisov preko raznih literarnih in slikovnih predlog.
* Vožnja s kolesi – poligon pred vrtcem.

**API VRTEC**

Je inovativni pedagoški program, ki ga odlikujejo posebni didaktični pristopi na zdravem življenju v vrtcu in trajnostnem razvoju.

Program sestavlja osem medsebojno povezanih segmentov (urbano čebelarstvo, biodiverziteta, varstvo okolja, pravila lepega vedenja v bližini čebel, varen stik s čebelami, hortikokultura, šola za starše, apiterapija), ki temeljijo na senzornih izkušnjah in aktivnem ustvarjanju otrok, odlikuje ga inovacija:©segment apiterapije, ki poteka pod strokovnim vodstvom certificiranih apiterapevtk, ki so dodatno usposobljene za apiterapijo za otroke.

Poudarek: metoda igre, raziskovanje in eksperimentiranje.

Cilj: Pravila lepega vedenja v bližini čebel in s tem odgovorne skrbi za svojo varnost, varnost prijateljev ter varnost čebel, s poudarkom na varovanju okolja.

**PASAVČEK – Red je vedno pas pripet**

Cilj: Ozaveščati starše in otroke o pomenu pravilnega pripenjanja z varnostnim pasom in upoštevanju cestno prometnih predpisov. Sodelujejo otroci od 5. leta dalje v sodelovanju z Javno agencijo Republike Slovenije za varnost prometa.

Koordinatorki sta Veronika Vrščaj Jerič in Mojca Košmrlj.

**PRAZNOVANJA V VRTCU**

**Cilj:** z raznimi praznovanji pri otrocih razvijamo pozitivne vrednote (smo srečni, veseli, med seboj se spoštujemo).

* Praznovanja rojstnih dni otrok malo drugače.
* Evropski teden mobilnosti – TRIATLON.
* Teden otroka.
* Veseli december – obiskal nas bo dedek Mraz in nas obdaril s skupinskimi darili.
* Pustno rajanje z otroki.
* V mesecu februarju bodo vse starejše skupine z ustreznimi vsebinami zaznamovale mesec kulture.
* Praznovanja, za katera se dogovorijo s starši, v posameznih oddelkih.
* V mesecu marcu bodo vse skupine povabile starše na skupno druženje.
* Razstave izdelkov otrok in odraslih.
* 1. april: Miškolinov rojstni dan – dan odprtih vrat.
* Vrtčevski ŽIV ŽAV (dobrodelna prireditev).
* Revija pesmi in plesa moščanskih vrtcev
* Dan odprtih vrat za novince.
* Zaključki vrtčevskega leta.

**SODELOVALI BOMO Z OKOLICO…**

**Cilj:** spoznavanje ožjega in širšega družbenega in kulturnega okolja ter spoznavanje medkulturnih in drugih razlik.

* OŠ Zadobrova, OŠ Polje.
* Mestna knjižnica Ljubljana.
* Gasilsko društvo Zadobrova in Slape in Gasilska brigada Ljubljana.
* Četrtna skupnost Polje.
* Policijska postaja Ljubljana Moste.
* Reševalna postaja.
* Zdravstveni dom Moste.
* Pošta.
* Muzeji in galerije v Sloveniji.
* Lutkovno gledališče Ljubljana – Zmajev karneval…
* RK Slovenije- območni odbor Ljubljana.
* Agencije (MT šport, Planet otrok, ZLRO).
* Zavod (Varna pot).
* Hiša ekspirimentov.
* Kinobalon.
* Mreža APIS RETIS
* UNICEF Slovenija
* Zavod za oskrbo na domu Ljubljana
* Mala ulica
* Slovenske železnice
* Slovenska karitas

12. OBOGATITVENE DEJAVNOSTI V ENOTAH VRTCA MIŠKOLIN

Izvajali jih bodo strokovni delavci po posameznih enotah.

**ENOTA SNEBERJE**

***»CIRKUŠKI VRTINEC«***

»Ježki, smrkci in čarovniki se znajdejo sredi čarobnega cirkusa. Okoli njih se dvigajo pisani šotori iz katerih prihaja glasba in smeh. Vsak, ki stopi skozi vrtinec, dobi posebne cirkuške sposobnosti in postane zvezda lastne predstave.«

Skozi različne cirkuške aktivnosti, kot so žongliranje, akrobacije in klovnske veščine bomo razvijali motorične spretnosti koordinacijo in ravnotežje. V cirkuški šoli se bomo učili cirkuškega jezika in ustvarjali lastno domišljijsko pravljico.

Vzgojitelji bomo postali čarovniki znanja in spodbujali otroke, da raziskujejo svoje meje, odkrivajo nove talente in premagujejo izzive.

**ENOTA NOVO POLJE**

***“POSKOČNE, POREDNE, JUNAŠKE IN VEDNO GIBLJIVE IZMIŠLJARIJE.”***

K nam v vrtec pride šest novih prijateljev, ki nas bodo naučili svojih gibalnih vragolij. Z nami se bodo igrali Kolebnica Porednica, Obroč Poskoč, Blazina Mrcina, Trak Junak, Žogica Skokica in Padalo letalo. Otroci bodo ustvarili domišljijske zgodbe, predstavo, pesmi, uganke, rime, premetanke. Poiskali bomo različne načine za sproščanje in gibanje. Veliko časa bomo preživeli na prostem, ob gibanju, spoznavanju in ustvarjanju z naravnimi, odpadnimi in drugimi materiali.

**ENOTA ZAJČJA DOBRAVA**

***»SPRETNAO TELO, BISTRA GLAVA«***

Malo sem, malo tja,

Gibko stopa ena, dva.

Hitro, hitro se mudi,

k Bistri si zelo želi.

Bistra ga šteti nauči,

škarje že okrog vihti.

V svet pravljic ga popelje

in z rimami spozna,

veščin in znanja veliko da.

Ker pa najbolj gibka ni,

za telovadbo Gibko poskrbi.

Čez poligone jo popelje,

izpolni vse plesne želje,

atletsko telovadbo nauči

in za žogo se podi.

Skupaj sta najboljši par,

drug drugemu najboljši dar.

Skupaj se po gozdu in travnikih podita

in hkrati vse o naravi naučita.

**ENOTA ZAJČJA DOBRAVA 2**

***» S SKOKCEM POKCEM IN ČVEKO PEKO SE BOMO IGRALI IN SE NJUNIM IZZIVOM PREPUSTITI ZNALI«***

Skokec Pokec nas bo dnevno bodril, da gibanje vsak od nas dobro bo osvojil. Poligon bomo vsak dan naredili in se po blazinah kotalili. Na igrišče bomo hodili in se s koordinacijo borili. Ko bo še Čveka Peka prišla, nobena beseda nam ne bo ušla. Poezijo bomo brali, veliko novih pravljic spoznali in besedni zaklad dopolnjevali. Veliko se bomo igrali, se zabavat znali in poskrbeli vsi za to, da v vrtcu nam dolgčas ne bo. Vsi si pa močno želimo, da zdravje služilo nam bo in tako se bomo imeli vsi lepo.

**ENOTA RJAVA CESTA in ENOTA BLOK**

***»GIBANJE IN JEZIK STA NAŠ MOST, KAKOR KAMEN, SKALA, KOST!«***

Z nogicami hitimo, skakljamo,

v krogu se zavrtimo, igramo.

Ko govorimo, svet odkrivamo,

besede z gibanjem pridobivamo.

Gibanje in jezik sta naš most,

kakor kamen, skala, kost!

**13. ORGANIZACIJA PEDAGOŠKEGA VODENJA**

Izvajali ga bosta ravnateljica in pomočnica ravnateljice. Osnovna izhodišča pedagoškega vodenja bodo v skladu z nacionalnim dokumentom Kurikula za vrtce.

Sodelovali bosta z vzgojnimi in drugimi delavci:

* z vsakodnevnimi osebnimi stiki – pogovori,
* s sodelovanjem pri vzgojnih dejavnostih z otroki (izleti, tečaji, gledališče, srečanje s starši in drugje),
* s hospitacijami pri dejavnostih,
* z medsebojnimi hospitacijami strokovnih delavcev,
* s strokovnimi ekskurzijami doma in v tujini,
* z načrtovanjem in vodenjem vzgojiteljskega zbora in oddelčnega vzgojiteljskega zbora,
* z občasnim sodelovanjem pri timskem načrtovanju vzgojnega dela,
* s poglobljenimi strokovnimi pogovori o vzgojni problematiki, o kakovosti vzgojnega dela (individualno),
* s poročanjem o vzgojnem delu v določenem obdobju,
* preko koordinacije z organizacijskimi vodjami, vzgojnimi delavci, svetovalno delavko in s strokovno delavko,
* z organizacijo mentorstva pripravnicam, pripravnikom,
* s prenosom informacij s strokovnih posvetov,
* v skladu z aktualnimi problemi oziroma situacijami,
* s pregledom pedagoške dokumentacije.

Ravnateljica in pomočnica ravnateljice bosta z iskanjem dobrih, sodobnih pedagoških rešitev, s svetovanjem vzgojiteljem in z iskanjem materialnih sredstev zagotavljali pogoje za kakovostno življenje otrok v vrtcu.

S spremljanjem načrtovanja in izvajanja vzgojnega dela vzgojiteljev bosta skrbeli, da:

* bo spoštovana otrokova individualnost z vsemi posebnostmi in potrebami,
* bodo zagotovljeni pogoji za razvoj pozitivne samopodobe, vedoželjnost in ustvarjalnost otrok,
* bodo dosledno zagotovljeni pogoji za razvoj samostojnosti,
* bodo imeli otroci možnosti za nemotene dejavnosti in da bodo v ta namen optimalno koriščeni prostorski pogoji,
* bodo vzgojitelji z ustrezno mero zaupanja v vsakega otroka spodbujali vse potenciale celostnega razvoja na vseh področjih dejavnosti: gibanje, jezik, umetnost, družba, narava, matematika.

**14.** **LETNI RAZGOVOR Z ZAPOSLENIMI**

CILJI LETNIH RAZGOVOROV:

* spremljanje uspešnosti preko celega leta,
* spremljanje razvojnega potenciala zaposlenih,
* oblikovanje vizije za prihodnost,
* usposabljanje in sodelovanje.

Letni pogovor z zaposlenimi bodo vodile: ravnateljica Edita Feist, pomočnica ravnateljice Sonja Kolenc in organizatorka prehrane in ZHR Marinka Svetek.

Sedem dni pred razgovorom obvestimo delavce, da bomo izvedli letni razgovor. Vsak delavec si pripravi osebni razvojni načrt, ki naj bi vseboval:

* strokovna usposobljenost (izobraževanje),
* dosežki in pričakovanja v odnosu do otrok, staršev, sodelavcev in drugih,
* zadovoljstvo z delom, interesi, ambicije in ovire,
* delo v prihodnjem letu,
* vrednote in potrebe,
* samoocenjevanje.

Smernice so okvirne, vsak posameznik lahko svoj razvojni načrt prilagodi svojim specifičnim značilnostim. Strokovni delavci o svojem profesionalnem razvoju vodijo listovnik.

**15.** **ODPRTOST VRTCA MIŠKOLIN**

Odprtost v organizacijskih oddelkih bo od enajst do enajst ur in pol (11 – 11,5 ur) dnevno. Starši koristijo za otroka največ 9 ur programa dnevno (celodnevni program).

**Starši so odgovorni za prevzem svojega otroka najkasneje ob koncu izbranega programa, sicer jim vrtec lahko obračuna dodatno uro varstva.**

Spremembe v zvezi z odprtostjo vrtca bodo zagotovljene v skladu z objektivnimi potrebami staršev, glede na zadostno število otrok (vsaj 5). Preverjanje potreb staršev bodo izvedli strokovni delavci na roditeljskem sestanku: september 2024.

Vrtec Miškolin bo neprekinjeno deloval celo leto, pet delovnih dni v tednu. **Ob sobotah bo odprt dežurni oddelek blok Polje c. V/3, če bo uslugo potrebovalo najmanj 5 otrok.** Starši bodo prijavili potrebe za vključitev otroka v soboto, z vpisom v svojem oddelku, dosledno do četrtka, do 9. ure.

V jutranjem času bomo združevali otroke praviloma najdlje do 8. ure, popoldne pa od 15. ure dalje.

V primeru odsotnosti vzgojnega kadra za krajši čas, bomo zagotovili nemoten potek vzgojno-izobraževalnega dela s premestitvami strokovnih delavcev iz oddelka v oddelek in tudi iz enote v enoto.

Uradne ure na upravi Vrtca Miškolin: **vsak delovni dan od 8. do 12. ure ter od 13. do 15. ure.**

Daljšo odsotnost strokovnih delavcev med letom bomo nadomestili z delavci z ustrezno izobrazbo za določen čas oziroma s preverjenimi študenti (ŠS).

Med poletnimi počitnicami in pred prazniki bomo ob zmanjšanem številu prisotnih otrok, zaradi gospodarnega in racionalnega poslovanja, otroke združevali znotraj enot in med enotami.

Dežurstva (jesenske počitnice, božično novoletni prazniki, zimske počitnice, prvomajski prazniki, poletne počitnice) se bodo izvajala v enoti Novo Polje, v primeru večjega števila prisotnih otrok pa tudi v enoti Rjava cesta.

**Dneve pred prazniki se vrtec zapre ob 15. uri (24. 12. 2024, 31. 12. 2024).**

Med letnim dopustom se bosta v skupini menjavala vzgojiteljica in pomočnik/ca vzgojitelja/ce otroka, praviloma tako, da bo vedno na mestu eden od strokovnih delavcev skupine.

Plan dopustov mora biti dokončno izdelan do 20. aprila 2025.

Priprava prostorov, sredstev, načrtov za novo šolsko leto se bo izvajala v popoldanskem času v zadnjem tednu meseca avgusta 2025, **v obsegu 4 ur za vzgojitelje in 3 ur za pomočnike vzgojitelja.**

**16. DNEVNI RED VRTCA MIŠKOLIN**

Dnevni red Vrtca Miškolin bo fleksibilen, glede na čas prihoda in odhoda otrok v posameznih enotah.

* Obroki: **zajtrk** od 8.00 do 8.30, **dopoldanska malica** od 10.00 do 10.15, **kosilo** od 11.45 do 12.15, **popoldanska malica** od 14.00 do 14.30.
* Otroci počivajo po kosilu, v skladu s potrebo.
* Predvidena odprtost enot je od ponedeljka do petka:

Novo Polje: 6.00 – 16.30,

Rjava cesta: 5.30 – 17.00,

Blok: 6.30 – 15.30,

Sneberje: 6.00 – 16.30,

Zajčja dobrava: 6.00 – 16.30,

Zajčja dobrava 2: 6.00 – 16.30.

**Vsi starši otrok, ki potrebujejo varstvo od 5.30 ali do 17.00, imajo možnost vključiti otroka v enoto Rjava cesta.**

**17. KADRI IN KADROVSKI POGOJI V VRTCU MIŠKOLIN**

**PROGRAM VZGOJE IN VARSTVA BODO IZVAJALI:**

Ravnateljica in:

* pomočnica ravnateljice: v 27 oddelkih in 1 oddelku, v katerem se izvaja prilagojen program za predšolske otroke, pedagoško vodenje, v 15 oddelkih tudi organizacijsko vodenje, nadomeščanje ravnateljice, organizacija zimovanja, letovanja, vrtca v naravi, koordinacija na področju športno gibalnih dejavnosti (Mali sonček), delo na projektih, delo v aktivih, priprava športnih iger moščanskih vrtcev, civilna zaščita, arhiv, inventura;
* organizacijske vodje: 4 vzgojiteljice, organizacijsko vodenje, poleg vzgojnega dela v skupini;
* 27 diplomiranih vzgojiteljev in 33 pomočnikov vzgojitelja;
* 8 spremljevalcev gibalno oviranih otrok,
* 1 organizatorka prehrane in zdravstveno-higienskega režima: v obsegu je tudi koordinacija varstva pri delu in varstva pred požarom, javna naročila;
* 1 svetovalna delavka – psihologinja: svetovalno delo z otroki in starši, strokovno sodelovanje s sodelavci in zunanjimi ustanovami, vodenje evidence vlog za vpis otrok v vrtec, strokovno delo v projektih in aktivih, permanentno izobraževanje v vrtcu,…
* 2 vzgojiteljice za DSP – mobilne specialne pedagoginje: izvajanje nalog na področju otrok s posebnimi vzgojno izobraževalnimi potrebami v Vrtcu Miškolin, strokovno delo v projektih in aktivih,…
* 2 vzgojiteljici za izvajanje prilagojenega predšolskega programa in 1 vzgojiteljica pomočnik vzgojitelja v oddelku, kjer se izvaja prilagojeni program za otroke s posebnimi potrebami;
* upravno administrativni in računovodski delavci (2): poslovni sekretar in knjigovodja;
* računovodski servis ATILUS, d. o. o..
* 14 delavcev v kuhinji: od tega 1 glavna kuharica V, 1 kuharica V, 4 kuharji IV (3,5 javni in 0,5 tržna), 6,25 pomočnic kuharice (5 javni in 1,25 tržni). Delo poteka v centralni kuhinji, dveh razdelilnih ter eni razdelilno-mlečni kuhinji;
* 3 delavke v pralnici (perica, šivilja, ena perica za 75% za 6 ur) – urejajo perilo za 11 skupin I. starostne in 17 skupin II. starostne stopnje, eno centralno, dve razdelilni in eno razdelilno-mlečno kuhinjo;
* 2 hišnika.

Vzgojno varstveno dejavnost bo od 1. 9. 2024 do 31. 8. 2025 aktivno izvajalo 103 delavcev, kar je v skladu z obsegom dela (sistemizacijo) in kadrovskimi normativi.

Vzgojno delo bo potekalo v 27 oddelkih, ki jih bodo vodile vzgojiteljice (27) in pomočnice ter pomočniki vzgojiteljic (33) in 1 oddelek, v katerem se izvaja prilagojeni program za predšolske otroke 2 vzgojitelja za izvajanje prilagojenega programa in 1 vzgojitelj - pomočnik vzgojitelja.

V šolskem letu 2024/2025 bo v vrtcu oblikovanih 27 oddelkov, 1 oddelek, v katerem se izvaja prilagojen program za predšolske otroke in sicer:

* V I. starostno stopnjo, od 11 mesecev do 3 let, bo vključenih 154 otrok (v 11 oddelkih, povprečno 14 otrok).
* V II. starostno stopnjo, od 3 let do 4 let, bo vključenih 36 otrok (v 2 oddelkih, povprečno 19 otrok) in od 4 let do 6 let, 233 otrok (v 11 oddelkih, povprečno 22 otrok).
* V kombiniran oddelek, od 2 do 4 let, bo vključenih 55 otrok (v 3 oddelkih, povprečno 19 otrok).
* V oddelek s prilagojenim programom za predšolske otroke, od 2. leta do 4. leta, bo vključenih 6 otrok.

|  |  |  |  |  |
| --- | --- | --- | --- | --- |
| **Zap.**  **št.** | **NAZIV DELOVNEGA MESTA** | **ŠIFRA DM** | **JAVNA SLUŽBA** | **DRUGA DEJAVNOST** |
| 1. | ravnatelj | B017805 | 1,00 | 0,00 |
| 2. | pomočnik ravnatelja | D037005 | 1,00 | 0,00 |
| 3. | svetovalni delavec | D027026 | 1,00 | 0,00 |
| 4. | vzgojitelj | D037007 | 27,00 | 0,00 |
| 5. | vzgojitelj v razvojnem oddelku | D037008 | 1,0 |  |
| 6. | vzgojitelj v razvojnem oddelku vrtca –  vzgojitelj za izvajanje dodatne  strokovne pomoči | D037008 | 3,00 | 0,00 |
| 7. | vzgojitelj predšolskih otrok – pomočnik  vzgojitelja | D035002/  D035003 | 34 | 0,00 |
| 8. | spremljevalec gibalno oviranih učencev in dijakov V | J035064 | 8 | 0,00 |
| 9. | organizator prehrane | D037001 | 0,50 | 0,00 |
| 10. | organizator zdravstveno-higienskega režima | D037003 | 0,50 | 0,00 |
| 11. | računovodja VII/1 | J017090 | 1,00 | 0,00 |
| 12. | knjigovodja VI | J015014 | 1,00 | 0,00 |
| 13. | Poslovni sekretar VII/1 | J027005 | 1,00 | 0,00 |
| 14. | glavni kuhar V | J035016 | 1,00 | 0,00 |
| 15. | kuhar V | J035035 | 1,00 | 0,00 |
| 16. | kuhar IV | J034030 | 3,50 | 0,50 |
| 17. | kuharski pomočnik III | J033008 | 5,00 | 1,25 |
| 18. | hišnik IV | J034020 | 2,00 | 0,00 |
| 19. | šivilja IV | J034070 | 1,00 | 0,00 |
| 20. | perica II | J032013 | 1,75 | 0,00 |
|  | del. mesta, na katera so razporejeni invalidi |  |  |  |
| 21. | vzgojitelj (delež zaposlitve: 1,00) | D037007 | 1,00 | 0,00 |
|  | SKUPAJ ZAPOSLENI |  | 95,25 | 1,75 |
|  | del. mesta, na katera so razporejeni zunanji  izvajalci |  |  |  |
| 22. | čistilni servis |  | 5,65 |  |

Vrtec bo nudil možnost izvajanja pripravništva.

Vse delavke in delavce, ki bodo odsotni zaradi porodniških dopustov, daljše bolniške ali iz drugih objektivnih razlogov, bomo nadomestili z vključitvami delavcev za določen čas ali preko študentskega servisa.

**Načrt zaposlovanja:**

* V tem letu bo na porodniškem dopustu 6 zaposlenih.
* Delavci z zdravstvenimi omejitvami (III. kategorije) z odločbo ZPIZ-a: 3 zaposlene.
* V letošnjem šolskem letu 2024/2025 se bodo upokojili: 4 zaposleni.

###### 18. PLAČE IN STANDARD ZAPOSLENIH

**PLAČE**

Plače zaposlenih v Vrtcu Miškolin bodo v skladu z Zakonom o sistemu plač v javnem sektorju, ZUJF, Kolektivne pogodbe za javni sektor, Kolektivno pogodbo za področje vzgoje in izobraževanja v RS ter odločitvami MIZŠ ter ustanovitelja.

**DRUGE OBVEZNOSTI**

Vsi delavci bodo sistematično pregledani po sklepu o izjavi varnosti pri delu. Delavci, ki bodo odsotni zaradi daljše bolezni brez prekinitve, bodo v skladu z ZUJF prejeli solidarnostno pomoč.

**V skladu z možnostmi bomo namenili sredstva za:**

regres za letni oddih (po ZUJF) – izplačan bo predvidoma maja 2025.

**JUBILEJNE NAGRADE V ŠOLSKEM LETU 2024/2025:**

izplačane bodo v skladu z ZUJF, Kolektivno pogodbo za dejavnost vzgoje in izobraževanja v Republiki Sloveniji.

###### 19. SKLAD VRTCA

Sredstva sklada se vodijo ločeno od drugih sredstev vrtca in so sestavni del bilance Vrtca Miškolin. Sklad vrtca je organ, katerega ustanovitev ima zakonsko podlago (134. člen ZOFVI). Omogoča nam, na organiziran in pregleden način, pridobivati dodatna finančna sredstva za naše nadstandardne dejavnosti, ki niso dela našega vzgojno-izobraževalnega programa. Sklad vrtca ni nadomestilo za financiranje dejavnosti iz javnih sredstev. Sredstva lahko pridobiva iz prispevkov staršev, prispevkov pravnih in fizičnih oseb, donacij, zapuščin in drugih virov. Edina omejitev velja za prispevke političnih strank, ki jih sklad ne sme prejemati (zadnji odstavek 78. člena ZOFVI). Finančna sredstva, pridobljena preko sklada vrtca, omogočajo dvig kakovosti vzgojno-izobraževalnega dela. Preko sklada lahko pomagamo socialno šibkim varovancem in spodbujamo razvojne in raziskovalne dejavnosti zaposlenih.

Sklad upravlja upravni odbor, ki ima skupaj sedem članov, trije člani so predstavniki vrtca, štirje pa predstavniki staršev. Upravni odbor ima predsednika (predstavnik staršev) in namestnika (predstavnik vrtca), ki sta istočasno člana upravnega odbora. Za zakonitost delovanja sklada je, ne glede na pooblastilo predsednika upravnega odbora, odgovorna ravnateljica Vrtca Miškolin.

Zbrana sredstva na računu sklada, bodo namenjena v dobro otrok. O razporeditvi sredstev v šolskem letu 2024/2025 bo odločal upravni odbor sklada, na predlog zaposlenih, ravnateljice vrtca in staršev.

###### 20. PLANIRANJE NALOG NA PODROČJU CIVILNE ZAŠČITE

Načrt in izvedba umika v primeru požara, potresa.

Nosilke naloge:pomočnica ravnateljice, ravnateljica in organizatorka prehrane in ZHR.

Rok izvedbe: pomlad 2025.

**21. SPREJEM NOVIH OTROK V VRTEC MIŠKOLIN**

Nove otroke bomo sprejemali postopoma od 1. septembra dalje ter posameznike skozi celo leto. Število novo vključenih otrok bo potekalo skladno s številom izpraznjenih mest. Evidenco sprejema otrok v enote bo vodila svetovalna delavka v dogovoru z organizacijskimi vodjami in pomočnico ravnateljice.

Za novo šolsko leto vrtec sprejema vloge za vpis otroka v vrtec od 1. marca do 15. marca 2025, v primeru večjega števila vlog kot je prostih mest, o sprejemu odloča Komisija za sprejem otrok v vrtec, v skladu s Pravilnikom o sprejemu otrok v vrtec. Javni vpis bo objavljen v sredstvih javnega obveščanja in na spletni strani vrtca.

**Za sprejem novih otrok v vrtec in za njihovo čim lažje vključevanje oziroma prilagoditev bomo** izvedli roditeljski sestanek za starše novo sprejetih otrok, z vsebino: »Prilagajanje otrok na vrtec«.

Rok: junij 2025.

Nosilke: pomočnica ravnateljice Sonja Kolenc, ravnateljica, svetovalna delavka Tanja Gostinčar Smole.

Individualni razgovori s starši o posebnostih otroka (pred vključitvijo otroka v vrtec).

Rok: do 31. avgusta 2025.

Nosilci: strokovni delavci.

Prvi petek v juniju: dan odprtih vrat za novo sprejete otroke in njihove starše.

Nosilci: strokovni delavci.

Otroci se bodo na življenje v vrtcu postopno uvajali ob prisotnosti staršev.

Strokovni delavci bodo načrtovali in izvajali vzgojne dejavnosti z vsebino, ki bo prilagojena novim otrokom.

###### 22. STROKOVNI AKTIVI in PROJEKTI VRTCA MIŠKOLIN

Strokovni aktiv I. in II. starostnega obdobja

Vodja aktiva in koordinatorka je Sonja Kolenc.

**Vsebina dela:**

* zdravstveni higienski v vrtcu za novo zaposlene, izvajalka: Marinka Svetek.
* prehrambeni režim v vrtcu za novo zaposlene, izvajalka: Marinka Svetek.

Strokovni aktiv » Skozi gibanje in igro do znanja« (za I. starostno obdobje)

Vodji aktiva sta Jana Makovec in Nevenka Povirk

**Cilji:**

* Spodbuditi veselje do gibanja in izboljšati kakovost gibalnih uric.
* Izboljšati motorične in kognitivne sposobnosti otrok.

**Vsebina dela:**

* Delavnica 1: primeri iger za jutranjo vadbo in gibalne minutke.
* Delavnica 2: primeri gibalnih iger v povezavi z ostalimi kurikularnimi področji.

Strokovni aktiv » Skozi gibanje in igro do znanja« (za II. starostno obdobje)

Vodji aktiva sta Jelena Školnik in Simona Zdešar

**Cilji:**

* Spodbuditi veselje do gibanja in izboljšati kakovost gibalnih uric.
* Izboljšati motorične in kognitivne sposobnosti otrok.

**Vsebina dela:**

* Delavnica 1: primeri iger za jutranjo vadbo in gibalne minutke.
* Delavnica 2: primeri gibalnih iger v povezavi z ostalimi kurikularnimi področji.

**Strokovni aktiv »Kamišibaj«**

Vodja aktiva: Tanja Zavrl

**Cilja:**

* udeleženci spoznajo osnovna znanja, na osnovi katerih bodo lahko razvijali lasten pristop k tej umetniški obliki,
* udeleženci na aktivu izdelajo začetek njihovega kamišibaj repertoarja, na podlagi katerega bodo lahko ustvarjali lastne kamišibaj predstave, tudi po končanem aktivu.

**Vsebina aktiva:**

* seznanitev z zgodovinskim razvojem kamišibaja ter njegove uporabe v pedagoškem procesu,
* spoznavanje vseh faz nastajanja in izdelava lastne kamišibaj predstave za otroke v vrtcu,
* predstavitev novo nastalih kamišibajev na Miškolinovem dnevu kamišibaja.

**Strokovni aktiv »Čuječnost«**

Vodja aktiva je Jana Makovec.

**Cilj:**

 Zavestno zavedanje svoje prisotnosti in zunanjega dogajanja le z opazovanjem in ne z reagiranjem.

**Vsebina dela:**

  Delavnica 1: proces spoznavanja, sprejemanja in bivanja na vseh področjih.

  Delavnica 2: sistematično razvijanje čuječnosti.

**Strokovni aktiv »Nismo vsi enaki« in novo zaposlenih**

Vodji aktiva sta Tina Hering in Tanja Gostinčar Smole.

Za strokovne delavce, ki imajo v skupinah otroke, ki potrebujejo dodatno strokovno pomoč, za spremljevalce otrok s posebnimi  potrebami in  za novo zaposlene strokovne delavce v vrtcu.

**Vsebina dela:**

* seznanjanje strokovnih delavcev, spremljevalcev in novo zaposlenih s posebnostmi v razvoju pri otrocih s posebnimi potrebami, s poudarkom na MAS
* predstavitev novejših spoznanj o spodbujanju komunikacije in usmerjanju vedenja  pri otrocih z MAS
* izmenjava izkušenj pri delu z otroki z MAS

**ŠTUDIJSKE SKUPINE V SODELOVANJU Z ZAVODOM RS ZA ŠOLSTVO**

Tema: po načrtu ZRSŠ.

**PROJEKT EKO VRTEC:**

Koordinatorke: Nevenka Leskovar, Tanja Stević in Petra Lazar.

EKO programski svet: Mojca Košmrlj, Nataša Nučič, Maruša Lojevec, Barbara Brlek Rozenberger, Marinka Svetek, Miša Kokalj, Manca Zajc.

**Cilji:**

* otroke načrtno seznaniti in poučiti, kako lahko vsi prispevamo, da bomo ohranili naše okolje,
* otrokom povečevati zavest in skrb za človeka, vključno z varovanjem zdravja in graditvijo odnosov,
* otroke aktivno vključiti v proces in spoznavanje odnosa med vzrokom in posledicami onesnaževanja narave.

**VARNO S SONCEM:**

Koordinatorka: Barbara Zupanec.

**Cilj:** otroke seznaniti s škodljivimi vplivi sončnih žarkov in starše ozavestiti o posledicah sončnih opeklin.

**FIT SLOVENIJA (**podprojekt FIT4KID)

Koordinatorki: Nevenka Povirk, Simona Zdešar.

**Cilji:**

* promovirati in zagotoviti kakovostne gibalne športne aktivnosti otrok v različnih okoljih,
* »FIT aktivno igrišče« (sodelovanje vseh strokovnih delavcev, enkrat tedensko),
* »FIT hidracija« (otrokom je ves čas na voljo voda).

**PRAZNOVANJE ROJSTNIH DNI MALO DRUGAČE**

Koordinatorji: organizacijske vodje enot

**Cilji:**

* Otroku omogočimo, da se zabava in uživa v praznovanju rojstnega dne.
* Otroku omogočimo, da si sam izbere, kako in kje bo praznoval.
* Poskrbimo, da bo praznovanje prijetno in zabavno.

**Dejavnosti:**

* lov na zaklad, športne igre, plesna zabava, ustvarjalni poligon, gibalno ustvarjalne delavnice, mini olimpijada, igre z vodo
* *gibalno socialne igre* (Kdo se boji črnega moža, Zemljo krast, Zrcaljenje, Lovljenje senc, Črna kraljica 1,2,3 stop, Mačka in miška, Dirka parov z baloni, Zamenjaj mesto, Pajkova mreža, Vlečenje vrvi, Potovanje po otokih, Igre s padalom….)
* princi in princeske, kralji in kraljične, super junaki in princeske, piratska zabava, karaoke, *escape room na prostem* (iskanje zaklada, orientacijski pohod, odkrivanje skritih predmetov…)
* *piknik v naravi* (nabiranje naravnih materialov, iskanje posebnih kamnov, izdelava hišic iz naravnih materialov, raziskovanje različnih poti v gozdu, ustvarjanje vzorcev iz naravnih materialov, lov na zaklad z naravnimi materiali, slikanje s kamenčki, kamnite skulpture, igra s storži, naravni labirint, lovljenje vetra, naravni kuhinjski kotiček, igre z zaporedjem, reševanje gozdnih živali pred čarobnim urokom…)
* *online igre in kvizi*

**PROJEKT »SOBIVANJE - Društvo za trajnostni razvoj«**

Koordinator: Rebeka Zajc Barukčić

* *ŽIVIM ZDRAVO*

**Cilj:** otroke seznanjamo s pomenom zdravega življenja in jih z lastnim vzgledom učimo zdravega življenja (dneve telesne vadbe) in priprave ter uživanja zdrave prehrane.

* Pogovor o pomembnosti telesne aktivnosti za naš razvoj.
* Beleženje pogostosti vadbe in oblik vadbe/športa.
* Izdelava načrta za zdravo življenje znotraj skupine.
* Pogovor o pomembnosti zdrave prehrane za naše zdravje
* Seznanjanje s postopkom pridobivanja živil (pridelava, transport, trgovine).
* Priprava receptov zdravih obrokov (zdrav zajtrk, zdrava dopoldanska malica, zdravo kosilo, zdrava popoldanska malica in zdrava večerja).
* *TI MENI DANES, JAZ TEBI JUTRI*

**Cilj:** otroke spodbuditi k razvijanju oz. nadgradnji čuta za pomen medsebojnih odnosov (s starejšimi).

Razviti okolje, ki omogoča razvoj trajnostno naravnane, zdrave družbe.

* Izvedba ankete o sodelovanju z lokalnim okoljem in občino.
* Prazniki: otroci bodo spoznavali različne praznike, preživljanje in praznovanje ter občutki otrok (mednarodni dan starejših, decembrski možje, dan žena, materinski dan, velika noč)
* Trajnostne akcije: otroci bodo skupaj s starši in starimi starši ali drugimi odraslimi izvedli 2 čistilni akciji v okolici vrtca, 2 akciji izmenjav oblačil in igrač
* Ogled filmov/risank s trajnostno vsebino (Lepši svet - odpadki, obnovljivi viri energije, Kaj prinašajo podnebne spremembe)
* *VARNO V VRTEC IN ŠOLO*

**Cilj:** otroke spodbujati k razmišljanju o varnosti v prometu na splošno in o varnosti na poti v vrtec in šolo ter v okolici igrišč.

* Kreativni natečaj: »prometni režim in varne/nevarne poti v okolici vrtca«
* Spoznavanje okolice vrtca
* Spoznavanje prometnih predpisov, varne udeležbe v prometu
* Varnost v prometu pozimi (vidnost pozimi, poledenele površine, varno prečkanje ceste).

Naloga otrok v vrtcih in šolah je predstaviti okolico vrtca in šole in preveriti svoje poznavanje varnosti v prometu.

**SPODBUJAJMO PRIJATELJSTVO**

**Cilji:**

* Otroke spodbujamo k pogovoru in dejanjem o prijateljstvu, prijateljih, vrstnikih.
* Razvijamo čut za pomen medsebojnih odnosov.

**ZDRAVJE:**

**Cilj:**

* Kompleksno ozavestiti in aktivno opomniti otroke in starše o tem, kaj pomeni zdrav način življenja.

Projekt se deli na tri podprojekte:

* Zdrava prehrana,
* Šport,
* Higiena.

**Dejavnosti­:** različne športne aktivnosti, zdrava prehrana in recepti, priprava hrane…

**MREŽE UČEČIH SE ŠOL IN VRTCEV**

Koordinatorka: ravnateljica Edita Feist.

**Cilji:**

* graditi povezavo med strokovnim in osebnostnim razvojem posameznika ter razvojem in uspešnostjo vrtca, spodbujati sodelovalno učenje-sistematično izmenjavo izkušenj in dobre prakse med vrtci oziroma vzgojitelji in jih spodbuditi ter usposobiti, da lahko sami najdejo rešitve za svoje probleme, praktično izvesti izboljšavo in evalvacijo na področju, ki ga izberejo strokovni delavci vrtca in spodbujati sodelovalno vodenje.

Uvajanje sprememb v mrežah učečih se šol in vrtcev smo na podlagi izobraževanja v šol. letu 2019/2020 na temo **»Obvladovanje stresa na delovnem mestu«** sprejeli naslednje spremembe, **dejavnosti**:

* z dobro organizacijo dela bomo sproti reševali probleme, zato bodo govorilne ure za vse zaposlene 1x mesečno. Govorilne ure bosta izvajali ravnateljica in pomočnica ravnateljice;
* povečali bomo število priložnosti za neformalna srečanja, v obliki sprehodov in krajših pohodov 1x na tri mesece, piknik ob koncu ali začetku šol. leta in 1x letno team building.

V šol. letu 2020/2021 smo imeli izobraževanje na temo **»Komunikacija v novi realnosti«.** Izdelan načrt, po katerem bomo delovali v tem in naslednjih letih.

* Komuniciranje preko različnih medijev za vzdrževanje osebnih stikov in dobro informiranje vseh zaposlenih v novi realnosti.
* Vzdrževati osebni stik preko sodobnih medijev in zagotoviti točen pretok informacij.

Izdelana sta načrta izboljšave, po katerem bomo delovali.

V šol. letu 2021/2022 smo imeli izobraževanje na temo **»Klima in kultura organizacije med rutino in spremembo«** in smosi izbrali področje izboljšave »Medsebojni odnosi in pozitivna klima v našem kolektivu«. Naloge za obdobje treh let so: »Počutnik«, kritični prijatelj,medsebojne hospitacije in neformalna druženja.

V šol. letu 2022/2023 smo imeli izobraževanje na temo **»Klima in kultura organizacije med rutino in spremembo«** (nadaljevalni program).

Načrt izboljšave, po katerem bomo delovali v tem in naslednjih letih bo vključen v dejavnosti vrtca z namenom izboljšanja medsebojnih odnosov, ki vplivajo na celosten proces dela v vrtcu.

V šolskem letu 2023/2024 smo pričeli z izobraževanje na temo: **Mreženje šol za kakovost in sodelovanje z analitičnim središčem na MVI** z vsebino:

* Kakovost v vrtcih in šolah krepijo proces samoevalvacije s poudarkom na načrtovanju.

S katerim bomo nadaljevali v šolskem letu **2024/2025.**

V šolskem letu 2023/2024 smo izvajali inovativni projekt na temo: **DigiTrajni učitelj – skupaj za prihodnost,** katerega bomonadaljevali v šolskem letu **2024/2025.** Namen je dvigovanje kompetenc strokovnih delavcev v izobraževanju na področju digitalne, trajnostne in finančne pismenosti ter vzpostavljanja aktivno samoučeče se skupnosti.

**23. Strokovni organi – naloge**

**Vzgojiteljski zbori vrtca: september 2024, november 2024, marec 2025, junij 2025.**

VSEBINA:

* poročilo o pedagoškem delu v šolskem letu 2023/2024,
* letni delovni načrt za šolsko leto 2024/2025,
* predstavitev kandidatov za ravnatelja,
* predstavitev dela strokovnih in projektnih aktivov,
* poročanje s posvetov,
* predlagane strokovne teme,
* FIT Slovenija (podprojekt FIT4KID),
* kakovost in sodelovanje z analitičnim središčem na MVI,
* novosti s področja zakonodaje,
* mnenje o kandidatih za napredovanje v naziv,
* aktualne teme v sklopu profesionalnega razvoja.

Nosilci: ravnateljica Edita Feist, pomočnica ravnateljice Sonja Kolenc, tim strokovnih delavcev.

**Oddelčni vzgojiteljski zbori**

* informiranje o sklepih kolegijev, usmeritve za delo, ocene, analize, v skladu s kurikulom,
* načrtovanje izvajanja dejavnosti obogatitvenega programa posameznih enot,
* mnenja za napredovanje v naziv.

Nosilci: Sonja Kolenc, Urška Novinič, Nevenka Leskovar, Nikolaja Špenko, Barbara Zupanec.

**24. PROGRAM IZPOPOLNJEVANJA DELAVCEV V VRTCU**

Organizirali ga bomo tako, da bo delavcem omogočeno spremljati novosti s posameznih strokovnih področij.

**Izobraževanje in strokovno izpopolnjevanje**

* V šolskem letu 2024/2025 bodo strokovni izpit s področja predšolske vzgoje opravljali 2 zaposleni.

**Študij ob delu**

V šolskem letu 2024/2025:

* se bodo na Pedagoški fakulteti v Ljubljani, smer predšolska vzgoja, izobraževali 2 zaposleni,
* se bodo na Primorski fakulteti enota Koper, smer inkluzija v vzgoji in izobraževanju izobraževale 4 zaposlene.

Permanentno izobraževanje – seminarji, strokovni posveti

Delavcem bomo omogočili izobraževanje v skladu s kolektivno pogodbo, ponudbo za izobraževanje in možnostmi vrtca (Letni plan stalnega strokovnega izobraževanja je priloga).

**Cilj:** kontinuirano uvajanje izboljšav, spodbujanje timskega dela in sodelovalnega učenja, sistematično delo pri doseganju skupnih ciljev, širjenje dobre prakse.

V druga področja strokovnega spopolnjevanja se bodo strokovni delavci vključili le, če je doslej področje izobraževanja potekalo sistematično in kontinuirano in še ni končano.

Nosilci organizacije: Tanja Gostinčar Smole, strokovni tim (več v prilogi LDN).

Samoizobraževanje

Strokovni delavci si pomagajo s strokovno literaturo v dveh centralnih knjižnicah: Novo Polje in Rjava cesta. Za spremljanje novosti in naročanje ter obveščanje je pristojna Tanja Gostinčar Smole, po dogovoru z ravnateljico in pomočnico ravnateljice.

###### 25. SODELOVANJE S STARŠI

Oblike sodelovanja s starši:

**RODITELJSKI SESTANKI** – vsak oddelek, dva v šolskem letu.

Vsebina: aktualne in strokovne teme, dogovori o vsebini življenja otrok v vrtcu, imenovanje predstavnikov oddelkov v svet staršev idr.

**POGOVORNE URE** – 1x mesečno in po potrebi (dogovori na roditeljskih sestankih).

**INDIVIDUALNI POGOVORI** – po dogovoru s strokovnimi delavci, svetovalno delavko, z ravnateljico in pomočnico ravnateljice (v skladu z aktualnimi problemi).

**USTVARJALNE DELAVNICE V VRTCU ZA OTROKE IN STARŠE** – načrtovane so v letnem delovnem načrtu posamezne enote in oddelkov.

**POSTOPNO UVAJANJE OTROK V VRTEC –** starši po dogovoru s strokovnima delavkama oddelka in svetovalno službo sodelujejo pri uvajanju otroka.

**OBVEŠČANJE O ŽIVLJENJU OTROKA V VRTCU,**

**O VZGOJNO–IZOBRAŽEVALNEM DELU V SKUPINAH**

* Kotiček za obveščanje in spletna stran vrtca – skozi vse leto.

Izvajalci: strokovni in svetovalni delavci vrtca.

* Zdravstveni kotiček: strokovni prispevki, obvestila, opozorila.

Izvajalci: strokovni delavci, organizatorka prehrane in ZHR.

* EKO kotiček: strokovni prispevki, obvestila.

Izvajalci: strokovni delavci, programski svet – EKO vrtca.

# ZAKLJUČKI ŠOLSKEGA LETA IN PRAZNOVANJA:

# navedeno v obogatitvenih dejavnostih organizacijskih enot Vrtca Miškolin.

**SVET STARŠEV –** predstavniki skupin posameznih enot.

Vsebine: Reševanje tekoče problematike, Letni delovni načrt, Poročilo letnega delovnega načrta, vsebina oddelčnih roditeljskih sestankov, obrazloženo mnenje o vseh kandidatih, ki izpolnjujejo pogoje za ravnatelja, predlagajo nadstandardne programe… v okviru nalog, ki jih opredeljuje Zakon o organizaciji in financiranju vzgoje in izobraževanja, poročanje o finančnem stanju sklada vrtca in razporeditvi privarčevanih sredstev.

Izvajalki: ravnateljica Edita Feist, pomočnica ravnateljice Sonja Kolenc.

Rok: oktober 2024, november 2024, januar 2025, junij 2025 ter v skladu z aktualnimi dogodki.

Seznam članov sveta staršev je priloga.

**SVET VRTCA –** 5 predstavnikov iz enot: Rjava cesta, Novo Polje, Zajčja dobrava, Zajčja dobrava 2 in Sneberje.

Vsebina: pristojnosti sveta Vrtca Miškolin.

#### 26. VKLJUČEVANJE VRTCA V OKOLJE

## MINISTRSTVO ZA IZOBRAŽEVANJE, ZNANOST IN ŠPORT

Pravni nasveti, razlage, napredovanja zaposlenih, poročanje, informiranje ipd..

Nosilki naloge v vrtcu: ravnateljica Edita Feist, pomočnica ravnateljice Sonja Kolenc.

**MINISTRSTVO ZA PRAVOSODJE:** UPRAVA RS ZA PROBACIJO

Izvrševanje dela v splošno korist.

**MESTNA OBČINA LJUBLJANA:** poročanje, financiranje, projekti, informiranje idr..

Nosilke naloge v vrtcu: ravnateljica Edita Feist, pomočnica ravnateljice Sonja Kolenc, računovodski servis. Obogatitvene dejavnosti za predšolske otroke iz javnih vrtcev Mestne občine Ljubljana.

**ZAVOD RS ZA ŠOLSTVO**

* Sodelovanje s svetovalkami Oddelka za predšolsko vzgojo
* Strokovne usmeritve, informiranje, izobraževanje, svetovanje.

Nosilke naloge v vrtcu: ravnateljica Edita Feist, pomočnica ravnateljice Sonja Kolenc, svetovalna delavka Tanja Gostinčar Smole.

**ŠOLA ZA RAVNATELJE**

* Strokovne usmeritve, informiranje, izobraževanje, svetovanje.

Nosilke naloge v vrtcu: ravnateljica Edita Feist, pomočnica ravnateljice Sonja Kolenc, svetovalna delavka Tanja Gostinčar Smole.

**ZAVOD REPUBLIKE SLOVENIJE ZA ZAPOSLOVANJE**

* Objavljanje prostih delovnih mest.

Nosilke naloge v vrtcu: ravnateljica Edita Feist.

**CENTER ZA SOCIALNO DELO**

Koordinatorke: ravnateljica Edita Feist, pomočnica ravnateljice Sonja Kolenc, svetovalna delavka Tanja Gostinčar Smole.

**ZDRAVSTVENI DOM LJUBLJANA MOSTE POLJE**

* Pregledi otrok pred vstopom v vrtec.
* Obveščanje o množičnih obolenjih v vrtcu, odpravljanje vzrokov in posledic.
* Strokovno obveščanje staršev v zvezi z nego, prehrano in zdravstveno vzgojo otrok.
* Uvajanje otrok v pravilno umivanje in nego zob.
* Zdravstveno vzgojne delavnice, ki potekajo pod okriljem NIJZ.

Nosilke naloge v vrtcu: organizatorka prehrane in zdravstveno higienskega režima Marinka Svetek, ravnateljica Edita Feist, pomočnica ravnateljice Sonja Kolenc.

Zunanji sodelavki: Mojca Kroflič, Mateja Jerše, dipl. m. s..

* Razvojne ambulante, CSD **Lj. Moste Polje, Lj. Center, Lj. Vič Rudnik, Lj. Šiška.**

Koordinatorke za OPP: svetovalna delavka Tanja Gostinčar Smole, vzgojiteljice za dodatno strokovno pomoč Meta Rutar, Tina Hering in vzgojiteljici v prilagojenem programu Manca Zajc in Natalija Gabrovšek.

**OSNOVNI ŠOLI ZADOBROVA**

* Vadbene ure predšolskih otrok v šolskih telovadnicah.
* Povezovanje strokovnih delavcev vrtca s strokovnimi delavci 1. razreda OŠ – devetletka.
* Sodelovanje v timu za sprejem šolskih novincev.

Nosilke naloge v vrtcu: svetovalna delavka, vzgojiteljice.

* Sodelovanje na področju otrok s posebnimi potrebami.

Nosilke naloge v vrtcu: mobilna specialna pedagoginja, ravnateljica, pomočnica ravnateljice, svetovalna delavka.

**Skupne aktivnosti OŠ Polje in OŠ Zadobrova z enotami vrtca:**

* Dejavnosti v tednu otroka, športni dopoldnevi, obisk otrok v OŠ, hospitacije.
* Pustno rajanje šolskih in vrtčevskih otrok.
* Sodelovanje v medgeneracijskem povezovanju.
* Reševanje skupnih težav …

Nosilka nalog v OŠ: pomočnica ravnatelja.

Nosilke nalog v vrtcu: organizacijske vodje enot, pomočnica ravnateljice.

**AKTIV RAVNATELJIC LJUBLJANSKIH VRTCEV**

Urejanje enotnih problemov, skupne akcije. Nosilka naloge: ravnateljica Edita Feist.

**AKTIV POMOČNIC RAVNATELJIC MOŠČANSKIH VRTCEV**

Izvedba prireditve: ples in pesem meščanskih vrtcev

Obogatitvene dejavnosti – nadstandardni programi (zimovanje, letovanje, vrtci v naravi).

Predstavitev projektov v posameznih vrtcih, izmenjava izkušenj.

Nosilka naloge: pomočnica ravnateljice Sonja Kolenc.

**AKTIV LJUBLJANSKIH SVETOVALNIH DELAVK in REPUBLIŠKI AKTIV SVETOVALNIH DELAVK**

Obravnava aktualnih vsebin in strokovno izpopolnjevanje.

Nosilka naloge: svetovalna delavka Tanja Gostinčar Smole.

**AKTIVI LJUBLJANSKIH SPECIALNIH IN REHABILITACIJSKIH PEDAGOGINJ, KI IZVAJAJO DODATNO STROKOVNO POMOČ, VZGOJITELJIC IN VZGOJITELJIC POMOČNIC VZGOJITELJIC V ODDELKIH S PRILAGOJENIM PROGRAMOM ZA PREDŠOLSKE OTROKE in REPUBLIŠKI AKTIV SPECIALNIH IN REHABILITACIJSKIH PEDAGOGINJ V VRTCIH**

Obravnava, aktualnih vsebin in strokovno izpopolnjevanje.

Nosilke naloge: Tina Hering, Meta Rutar, Manca Zajc, Natalija Gabrovšek, Ajda Lapič.

**AKTIV ORGANIZATORJEV PREHRANE IN ZDRAVSTVENO HIGIENSKEGA REŽIMA LJUBLJANSKIH VRTCEV**

Obravnava aktualnih vsebin in strokovno izpopolnjevanje.

Nosilka naloge: Marinka Svetek.

**SREDNJA VZGOJITELJSKA ŠOLA, GIMNAZIJA IN UMETNIŠKA GIMNAZIJA LJUBLJANA**

Praksa dijakinj in dijakov v vrtcu.

Nosilki naloge v vrtcu: ravnateljica Edita Feist, pomočnica ravnateljice Sonja Kolenc.

**PREDŠOLSKA VZGOJA/GIMNAZIJA IN SREDNJA ŠOLA RUDOLFA MAISTRA KAMNIK – GSŠRM**

Praksa dijakinj in dijakov v vrtcu.

Nosilki naloge v vrtcu: ravnateljica Edita Feist, pomočnica ravnateljice Sonja Kolenc.

## PEDAGOŠKA FAKULTETA V LJUBLJANI, KOPRU

Praksa študentk in študentov v vrtcu.

Hospitacije in nastopi študentk in študentov vrtcu.

Nosilki naloge v vrtcu: ravnateljica Edita Feist, pomočnica ravnateljice Sonja Kolenc.

**ZDRAVSTVENA FAKULTETA V LJUBLJANI, SMER SANITARNO INŽENIRSTVO**

Praksa študentk in študentov v vrtcu.

Nosilki naloge v vrtcu: ravnateljica Edita Feist, OPZHR Marinka Svetek.

**MESTNA ZVEZA PRIJATELJEV MLADINE, ZVEZA PRIJATELJEV MLADINE LJUBLJANA MOSTE POLJE, ZAVOD ZA LETOVANJE IN REKREACIJO OTROK, DRUŠTVO MT ŠPORT in PLANET OTROK**

Zeleni nahrbtnik, Zimovanje Logarska dolina, Letovanje Špadići, Vrtec v naravi na različnih lokacijah po Sloveniji.

Nosilci nalog: Društvo MT šport, direktorica strokovnega sveta Katra Bergant Pipp; Planet otrok, direktorica strokovnega sveta Teja Kožlakar; ZRLO direktor Alojzij Potočar

Nosilci nalog v vrtcu: pomočnica ravnateljice Sonja Kolenc, ravnateljica Edita Feist, računovodski servis.

**ODDELEK ZA ŠPORT PRI MESTNI OBČINI LJUBLJANA**

Športni program »MALI sonček«.

Miškolinov kros: april 2025.

Tečaj drsanja: november 2024.

Nosilke naloge v vrtcu: pomočnica ravnateljice Sonja Kolenc, ravnateljica Edita Feist, vzgojiteljica Tina Hrovatič.

## MESTNA KNJIŽNICA LJUBLJANA – KNJIŽNICA POLJE

Organizirani obiski otrok v knjižnicah, izposoja knjig, ure pravljic; obisk knjižničarja v vrtcu; sodelovanje pri izvajanju bralne značke »Ciciuhec« in zaključku le-te.

Nosilka naloge: pomočnica ravnateljice Sonja Kolenc.

**POLICIJSKA POSTAJA LJUBLJANA MOSTE**

Vzgoja za varnost v prometu:

policist v vrtcu, otroci na policijski postaji, druge vzgojno-izobraževalne aktivnosti.

Občasni obhodi vrtcev v nočnem času in med prostimi dnevi.

Nosilec: komandir Policijske postaje Ljubljana Moste.

Nosilke naloge v vrtcu: ravnateljica Edita Feist, pomočnica ravnateljice Sonja Kolenc in organizacijske vodje enot Urška Novinič, Nevenka Leskovar, Nikolaja Špenko, Barbara Zupanec.

**SINTAL – družba za varovanje oseb in premoženja**

tehnično varovanje vrtcev, osebni obhodi v nočnem času.

**KURILNI ODBOR Blok:** ogrevanje oddelka v bloku, Polje c. V/3.

Nosilci nalog: ravnateljica Edita Feist, pomočnica ravnateljice Sonja Kolenc, hišnik Boris Drole.

**27. PRIDOBIVANJE SREDSTEV ZA IZVAJANJE PROGRAMA STORITEV**

Vrtec Miškolin bo pridobival sredstva za izvajanje storitev v skladu z obsegom storitev in s planom Oddelka za predšolsko vzgojo in izobraževanje Mestne občine Ljubljana (vsakoletni plan) iz proračuna, od staršev ter delno iz drugih virov.

Prodaja kosil: sedanja cena za otroško kosilo je 2,40 EUR, cena kosila za odrasle pa je 6,50 EUR (z DDV). Po potrebi se cena otroških kosil usklajuje, glede na število delovnih dni v mesecu.

Osnova za pridobivanje dohodka bo cena programa. Izračun prispevka staršev k ceni programa otroka v vrtcu za leto 2024/2025 bo v skladu s Pravilnikom o plačilih staršev za programe v vrtcih.

**NAČRT INVESTICIJ, INVESTICIJSKEGA VZDRŽEVANJA IN NAKUPA DROBNEGA INVENTARJA ZA LETO 2024/2025**

V Vrtcu Miškolin posebej evidentiramo potrebe po investicijskih in vzdrževalnih delih, ki naj bi bila financirana s strani občine kot ustanoviteljice za vzdrževanje in opremo igrišč ter objektov, kjer se izvaja dejavnost celodnevnega programa.

Naša želja je, da bi bili otroci, vključeni v enote našega vrtca, v lepem in čistem okolju. Želimo si tudi, da bi bili pogoji za vse otroke enaki, predvsem pa, da bi uspeli zagotoviti sredstva za sanacijo tistih del, ki so nujno potrebna.

Vse naše enote, so energetsko sanirane. Po posameznih enotah bomo izvedli vzdrževalna dela.

Nujno potrebujemo večnamenski prostor in obnova zunanjih igrišč.

Mestna občina Ljubljana je izrazila pripravljenost za sodelovanje, tako da računamo, da bomo skupaj realizirali vsaj nekaj potrebnih del, ki smo jih evidentirali za šolsko leto 2024/2025.

Enota SNEBERJE

|  |  |
| --- | --- |
| **VSEBINA** | **REALIZACIJA** |
| Glavna elektro omara potrebna obnove (ni bila zamenjana pri po poplavni obnovi) | Dano MOL |

Enota BLOK

|  |  |
| --- | --- |
| **VSEBINA** | **REALIZACIJA** |
| Menjava notranjih vrat (kuhinja) | Kratkoročno |
| Beljenje enote | Kratkoročno |

Enota RJAVA CESTA

|  |  |
| --- | --- |
| **VSEBINA** | **REALIZACIJA** |
| Zamenjati pipe v kuhinji | Kratkoročno |
| Popraviti žleb na zunanjem delu veznega hodnika | Dano MOL |
| Zamenjava talnih oblog na zunanjih terasah (v nadstropju in na igrišču) | Dano MOL |
| Ureditev klimatske naprav v pralnici | Dano MOL |
| Ureditev zamakanja stene in podlage (jasli terasa) | Dano MOL |
| Urediti odvodnjavanje pri skladišču papirja in na igrišču (krog) | Dano MOL |
| Obnoviti okroglo betonsko igrišče (leseni del in urediti odvodnjavanje) | Dano MOL |
| Zamenjati avto za razvoz hrane (avto star 12 let) | Dano MOL |
| Nadgraditi interno povezavo – Wifi. (ni signala ali zelo slab) | Dano MOL |
| Zamenjati vrata na rdečem oddelku | Dano MOL |
| Zaklonišče prevelika vlaga (arhiv) | Dano MOL |
| Ureditev cevi med stenama na modrem oddelku | Dano MOL |

Enota ZAJČJA DOBRAVA

|  |  |
| --- | --- |
| VSEBINA | REALIZACIJA |
| Ureditev parkirišča (posedanje asfalta ob jašku, ki slabo požira | Dano MOL |
| Beljenje igralnic | Dano MOL |
| V kuhinji urediti prezračevanje in beljenje | Dano MOL |
| Obnovitev prostora za DSP in svetovalno delo | Dano MOL |
| Kotlovnica – klet – skladišče (zamakanje) | Dano MOL |

Enota NOVO POLJE

|  |  |
| --- | --- |
| VSEBINA | REALIZACIJA |
| Zamenjati zemljino na delu igrišča | Nujno |
| Obnova otroških sanitarij na hodniku ter za osebje | Nujno |
| Ureditev dveh igralnic zaradi zamakanja | Dano MOL |
| Večnamenski prostor | Dano MOL |
| Streha nad sobo DSP urediti zaradi zamakanja | Dano MOL |
| Ureditev sanitarij na upravi | Dano MOL |
| Zamenjava talnih oblog v garderobi (predšolska stran) | Dano MOL |
| Zamenjava zunanje lope | Dano MOL |
| Ureditev prezračevanja v zaklonišču | Dano MOL |

Enota ZAJČJA DOBRAVA 2

|  |  |
| --- | --- |
| VSEBINA | REALIZACIJA |
| Zamenjava talnih oblog pod igrali na zunanjem igrišču | Dano MOL |
| Zamenjava jadra nad peskovnikom | Dano MOL |
| Zamenjava pip v otroških in odraslih sanitarijah | Dano MOL |

**OSNOVNA SREDSTVA IN DROBNI INVENTAR**

* **Pregrinjalo za peskovnik:** po potrebi.
* **Prevleke za ležalnike:** po potrebi.
* **Menjava ogledal v otroških sanitarijah:** Novo Polje.
* **Pene za ležalnike z osnovno prevleko:** po potrebi.
* **Jedilni pribor:** po potrebi.
* **RF mali plitki krožniki za solato:** po potrebi.
* **RF globoki krožniki za juho:** po potrebi.
* **RF skodelice za čaj (male):** po potrebi.
* **Plenice:** po potrebi.
* **Slinčki:** po potrebi.
* **Blago za delovne obleke, ponjave, tetra krpice:** vse enote po potrebi.
* **Fotoaparati:** po potrebi ZD 2 2x.
* **Radio:** po potrebi.
* **Stoli za strokovne delavce** (na kolesih)**.**
* **Milniki:** po potrebi.
* **Pipe in tuši:** po potrebi.
* **Menjava računalniške opreme:** po potrebi.
* **Mobilni telefoni:** po potrebi.

Sprejeto na \_\_\_\_\_\_\_ redni seji sveta Vrtca Miškolin, dne \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Predsednica sveta Vrtca Miškolin: Ravnateljica Vrtca Miškolin:

\_\_\_\_\_\_\_\_\_\_\_\_\_\_\_\_\_ Edita Feist

**PRILOGE:**

1. Prednostna naloga Vrtca Miškolin 2024/2025 – »Spretno telo, bistra glava«.
2. Letni delovni načrti obogatitvenih dejavnosti enot Vrtca Miškolin za šolsko leto 2024/2025.
3. Letni delovni načrt vzgojiteljic za zgodnjo obravnavo, šolsko leto 2024/2025.
4. Letni delovni načrt organizatorke prehrane, zdravstveno-higienskega režima in koordinatorke za varstvo pri delu in požarno varnost za šolsko leto 2024/2025.
5. Letni delovni načrt svetovalne delavke – psihologinje za šolsko leto 2024/2025.
6. Letni plan stalnega strokovnega izpopolnjevanja v šolskem letu 2024/2025.
7. Vsebine osnovnega programa mednarodnega projekta FIT Slovenija v šolskem letu 2024/2025.
8. Projekt EKO VRTEC 2024/2025.
9. Digitalna strategija Vrtca Miškolin 2023 - 2026
10. Seznam predstavnikov sveta staršev po enotah Vrtca Miškolin za šolsko leto 2024/2025.